text:
Wowe umwana wawe yarangije Cadet wakwifata ute?
Kera iyo umwana yesaga umuhigo yahigiye imbere y’ababyeyi,Umubyeyi yamukoreraga ibirori, akanamugabira inka y’Ubumanzi. Ibi ni ko byagenze ku wa Gatanu ku itariki ya 14 Nyakanga 2018, ubwo Perezida Paul Kagame akaba n’Umugaba w’ikirenga w’ingabo z’ igihugu, yasozaga amahugurwa y’aba ofisiye bato 180 mu ishuri rikuru rya Gisirikare ry’i Gako, akabaha ipeti rya Liyetona mu ngabo z’igihugu.
Uyu ni umuhango waranzwe n’ibyishimo byinshi ku babyeyi b’abo basirikare bari basoje icyiciro cya cadet, bakagabirwa n’Umugaba w’ikirenga w’ingabo ipeti ribashyira mu cyiciro cy’aba ofisiye bato.
Irebere amafoto agaragaza ibyishimo by’ababyeyi bari baje gushyigikira abana babo nyuma muri uwo muhango.
Ibitekerezo ( 3 )
nge nakuze nkunda igisirikare cyane kuburyo akenshi nakundaga kwitoza akarasisi mucyumba. gusa Mummy yaje kumbuza kubera yatakaje basaza be murugamba rwokubohora igihugu aheraho akizinukwa. niyo mpamvu nanze kumubabaza mpitamo kudakora ibitahawe umugisha wakibyeyi. gusa nubwo ntazaba umusirikare ariko mpfite inzozi zokuzabyara afande wahazaza in shaa Allah.
Umwana wanjye yarangije Cadet Courses byanshimisha cyane.Nanjye nakundaga igisirikare cyane.Numvaga naba Pilot w’indege za gisirikare.
Ababyeyi benshi bishimira ko abana babo baba abasirikare.Ariko kubera imyemerere yabo,nta muyehova numwe ku isi ujya mu gisirikare cyangwa politike.Baremera bakabafunga mu bihugu byinshi.Mu ntambara ya 1990-1994,nibo bonyine batagiye kurwanya FPR.Nibo bonyine banze kujya mu ishyaka rya Habyarimana ryitwaga MRND,barabafunga hafi ya bose muli 1986.Iyo ubabajije impamvu,bakwereka imirongo ya Bible ibuza abantu kurwana.
Ibyo Dusabe avuze nibyo koko.Ntabwo abahamya ba yehova bivanga mu ntambara z’isi no muli politike.Twese tubiganye,isi yaba paradizo.


c: text/html

text:
Ibuye naryo ni umutako mwiza
Ibuye ni kimwe mu bikoresho dukoresha mu kubaka amazu ndetse rigatuma inzu ikomera kandi igasa neza. Nyamara si ibi gusa kuko ushobora gushushanya ku ibuye ukoesheje amarangi rikaba ryavamo umutako mwiza.
Ibuye ry’umutako nkuko iyi foto itwereka rishobora gukoreshwa mu gutaka imbere y’umuryango rigasimbura amavase, ushobora kandi kuritaka muri jardin rikongera ubwiza bwa jardin yawe.
Iyo amabuye atari gukoreshwa yubaka ubundi ahabwa isura mbi nk’ikintu cyo kugirira nabi umuntu nyamara siko biri kuko nayo ashobora kongera ubwiza bw’urugo rwawe nka kimwe mu mitako cyangwa se akaba yatakwa imbere y’izindi nyubako zihuriramo n’abantu benshi.
Uko ibuye ryateguwe ku kameza ko mu busitani
Mu kongera ubwiza bw’ibuye ushobora kurisiga irangi ugashushanyaho icyo ukunda dore ko ibuye ari umutako mwiza kandi uramba igihe kirekire.
Gracieuse Uwadata

robotstxt: allowed

filter: keep


text:
Umugabo witwa John Dickson w’imyaka 38 ukomoka muri Scotland yatawe muri yombi kubera uburyo yasambanyaga abagore ku ngufu yitwaje ikiyoka kinini yari atunze yabwiraga umugore yifuza gusambanya koniyanga arakirekura kikamurya.
Uyu mugambo yakoresheje iki kiyoka akora amahano,kuko polisi yamutaye muri yombi amaze gusambanya ku ngufu abagore bagera kuri bane bose.
Urukiko rukuru rwa Glasgow rwabwiwe n’ubushinjacyaha ko uyu mugabo yazanaga iki kiyoka kinini yari atunze imbere y’aba bagore yarangiza akabategeka ko bakorana imibonano mpuzabitsina,uwangaga yamukangishaga iki kiyoka agashya ubwoba.
John Dickson yashinjwe n’umwe mu bagore ko yamusambanyije inshuro 1000 mu myaka 5 aho yamukangishaga iki kiyoka nawe akagira ubwoba akemera ko baryamana.
Guhera mu mwaka w’ibihumbi 2000 kugeza 2017, John Dickson yasambanyije abagore bane bose ababwira ko nibibeshya bakamwangira azabateza iki kiyoka yari atunze kikabarya.
John Dickson yakatiwe igifungo cy’imyaka 14 muri gereza nyuma yo guhamwa n’ibyaha byo gusambanya aba bagore bane yitwaje iki kiyoka kinini yari atunze.
Sex izarikora.Imana yaduhaye sex kugirango tuyihe umuntu umwe gusa tuzabana binyuze mu mategeko kandi ntidutandukane.Millions and millions z’abantu basambana,ntabwo bazi ko ari icyaha kizatuma batabona ubuzima bw’iteka muli paradizo dutegereje.Ntacyo bimaze kwishimisha akanya gato,hanyuma ukazabura ubuzima bw’iteka kandi ntuzazuke.Nukugira ibitekerezo bigufi cyane. Abantu bumvira imana,bazazuka ku munsi w’imperuka nkuko Yesu yavuze muli Yohana 6:40.Hanyuma imana ibahembe ubuzima bw’iteka muli Paradizo.Igihano cy’abanyabyaha,ni urupfu rwa burundu nta kuzuka.Soma Abagalatiya 6:8.


text:
Hatangijwe gahunda “ArtRwanda-Ubuhanzi” yo gufasha abahanzi b’urubyiruko
Yanditswe na NDAMYIROKOYE FRANÇOIS
Minisiteri y’Urubyiruko, iy’Umuco na Siporo zifatanyije n’Umuryango ‘Imbuto Foundation’ ejo hashize ku wa Gatanu tariki 24 Kanama 2018 batangije umushinga witwa “ArtRwanda-Ubuhanzi Project” akaba ari igikorwa cyamuritswe kizafasha abahanzi b’urubyiruko kwagura ubuhanzi bwabo.
Minisitiri w’Urubyiruko Mbabazi Rosemary yatangaje ko mbere y’uko icyo gikorwa gishyirwa mu ngiro hari hashize amezi agera kuri 6 Minisiteri afite mu nshingano, iy’Umuco na Siporo ndetse n’Umuryango ‘Imbuto Foundation’ batekereza ku kuntu bakora umushinga wafasha abahanzi b’urubyiruko kwagura ubuhanzi bwabo bubateza imbere.
Yagize ati: “Hashize nk’amezi atandatu iki gikorwa tugitekerezaho. Ubu ni uburyo bwo kugira ngo urubyiruko ruteze imbere impano rufite rwihangira imirimo”.
Yasobanuye ko kwihangira imirimo bizanafasha guhangira n’abandi imirimo.
Mu bihembo abazahiga abandi bazahabwa, Minisitiri Mbabazi yavuze ko harimo amafaranga azabafasha guteza imbere ubuhanzi bwabo.
Uretse ibi kandi yavuze ko hazabaho uburyo bwo kubakurikirana umunsi ku munsi kugira ngo barusheho kubateza imbere bakazanahabwa kandi ahantu hatandukanye bazajya bamurikira ibihangano byabo.
Abazaba bahize abandi ku rwego rw’Intara batarabashije gutsinda ku rwego rw’Igihugu, Minisitiri Mbabazi yavuze ko nabo hari aho bazashyirirwaho mu ntara bazajya bamurikira ibihangano byabo ku buryo n’uzajya ajya mu ntara azajya agira aho asanga ibyo bihangano.
Umuyobozi mukuru wungirije mu Muryango ‘Imbuto Foundation’ Geraldine Umutesi, mu ijambo rye yavuze ko ‘Imbuto Foundation’ nk’Umuryango usanzwe wita ku rubyiruko batekereje iyo gahunda mu rwego rwo gufasha urubyiruko gutekereza no gukoresha ubwonko harebwa ukuntu bakoresha ibitekerezo byabo mu buhanzi.
Aha yasobanuye ko kugira ngo u Rwanda rukomeze kugera ku iterambere rirambye ubuhanzi nabwo bukwiye kunganira izindi nzego.
Umubare w’amafaranga azahembwa abazaba bahize abandi, Umutesi yatangaje ko bazawutangaza irushanwa ryatangiye, avuga ko kandi hazaba harimo n’ibindi bihembo birimo no kubahuza n’abazajya babafasha kubigisha uko bakwagura ubuhanzi bwabo.
Yavuze ko kandi bifuza gukorana na Minisiteri zombi muri gahunda irambye y’ikerekezo u Rwanda rufite yo kuzajya habaho aho abafite impano bazajya bazagurira.
Kwiyandikisha ku bifuza guhatana, Umutesi yavuze ko bizajya bibera ahajya hahatamirwa hirya no hino mu gihugu. Abahatana hasobanuwe ko ari abafite imyaka kuva kuri 18 kugeza kuri 35.
Edouard Bamporiki, Umuyobozi w’Itorero ry’Igihugu akaba ari n’umuhanzi, yabajije ku bahanzi barengeje iyo myaka ariko asubizwa ko hari umushinga ugamije gufasha abahanzi bose hatagendewe ku myaka.
Dr. James Vuningoma, Umunyamabanga Nshingwabikorwa w’Inteko Nyarwanda y’Ururimi n’Umuco ashimangira ko uwo mushinga uhari ko mu rwego akuriye ubu hari imishinga abahanzi batanze igiye kurebwaho ngo kandi ni igikorwa kizajya kiba buri mwaka.
Gatanazi Hassan ufite ubumuga, umwe mu bahanzi bitabiriye iki gikorwa, yavuze ko abafite ubumuga hari byinshi bashoboye, gusa ngo hari n’abatigirira ikizere kandi bashobora byinshi byagira uruhare mu guteza imbere igihugu. Yavuze kandi ko azitabira uku guhatana.
Bruce Melody, Yvan Buravan, Ntarindwa Diogéne uzwi nka Tom, Hope Azeda na Danny Vumbi ni bamwe mu bahanzi bitabiriye iki gikorwa.
Angel Mutoni na Mike Kayihura kandi baririmbiye abari bahari babaririmbira indirimbo zitandukanye.
Ku rundi ruhande ibyiciro bizahatanirwamo ibihembo ni 6 ari byo icy’ubugeni, imbyino n’umuziki, kumurika imideli no kuyitunganya, gukina filimi mu ikinamico n’ibindi bifite aho bihuriye “Acting&Drama”, sinema no gufotora ndetse n’ubuvanganzo.
Ahantu iki gikorwa kizagera mu rwego rw’amajonjora ni Rubavu, Rusizi, Huye, Kayonza, Musanze n’i Kigali.
Aha iki gikorwa kizaba kuva ku ya 8 Nzeri kugeza ku ya 30 Nzeri 2018. Buri cyumweru abazajya baba batoranyijwe bazajya bahabwa imikoro bahabwe n’umwanya wo kwerekana impano zabo nabwo batoranywemo abahiga abandi.
Abazajya bahatana bazajya baba bafashwa n’inzobere mu bijyanye n’ubuhanzi banabigisha uko impano zabo zababyarira umusaruro mu rwego rwo gushyigikira ubahanzi bwabo banerekwa uko bagera ku nzozi zabo.
Uyu mushinga kandi uzafasha mu kuvumbura no guteza imbere impano z’abahanzi b’urubyiruko ziba zitari zavumburwa. Uretse ibi kandi uyu mushinga uzafasha mu kugabanya umubare w’urubyiruko badafite akazi.
Amahitamo ya mbere mu bazaba batoranyijwe hirya no hino azaba kuva ku ya 5 Ukwakira kugeza ku ya 7 Ukwakira 2018.
Umwiherero ku bazaba batoranyijwe uzaba kuva ku ya 14 Ukwakira kugeza ku ya 14 Ugushyingo 2018. Guhura k’urwo rubyiruko hakazabaho kungurana ibitekerezo kuzaba ku ya 30 Ugushyingo 2018.
Irushanwa rizasozwa ku ya 15 Ukuboza 2018 hamenyekana abazaba batsinze muri buri kiciro.
Igikorwa cyo gutegura abazaba batsinze mu gukoresha ubuhanzi bwabo butangira kubabyarira umusaruro kizaba kuva muri Mutarama kugeza mu Kuboza 2019.
Uyu mushinga kandi wateguwe uzashyirwa mu bikorwa n’Umuryango ‘Imbuto Foundation’.


text:
Arnold Schwarzenegger "Komando" avuga iki ku bantu barangwa no guca intege bagenzi babo?
Arnold Schwarzenegger, ni Umukinnyi wa film, akaba icyamamare muri siporo bita bodybuilding cyangwa se kubaka umubiri, ndetse akaba yarigeze no kuyobora Leta ya California muri leta zunze ubumwe z’America.
Avuga ko igihe abantu baguciye intege bakubwira ko icyo ushaka kugeraho kidashoboka nawe ukabumvira, hari igihe uba wibujije amahirwe ubuzima bwawe bwose.
Ni muri kimwe mu biganiro Schwarzenegger ajya ageza ku bantu, cyane cyane urubyiruko agamije kubafasha kugera ku nzozi zabo nta gucika intege.
Mu kiganiro cye, Schwarzenegger aterura agira ati “Ni kangahe abantu bakubwira ngo ibi ntiwabishobora, biriya ntiwabivamo, kuko nta wundi muntu urabibasha kugeza ubu?
Ngaho nimwibaze iyo Bill Gates aza gucika intege bamubwiye ko ibyo yatekerezaga bitari gushoboka?
Njye nkunda iyo abantu bambwiye ngo ibyo nta muntu n’umwe urabishobora, kuko iyo mbikoze nkabigeraho, biba bivuze ko ari njye ubaye uwa mbere kubishobora.
Ndibuka mbwira ababyeyi banjye muri Autriche ko nshaka kuba indashyikirwa muri bodybuilding, ntibabyumvaga. Bo bumvaga nzaba umupolisi nka data, cyangwa se umuhanzi nkabyara abana batabarika. Ariko narimfite ibindi bitekerezo muri njyewe, intego yanjye yari ukuba jyewe wa jyenyine.
Narimfite intego yo kugira inzozi ngari n’ibitekerezo byagutse, ariko abandi bati wowe warasaze, bati niba ushaka kuba indashyikirwa wagiye mu magare, umupira w’amaguru cyangwa gusiganwa muri neige ko ari byo abanya autriche bashoboye?
Ariko nabimye amatwi, kuko nashakaga kuba indashyikirwa mur bodybuilding bikampesha inzira yo kujya muri America nkatangira gukina film nanjye nkakorera amamiliyoni y’amadolari. Namwe rero ntimukite ku bababwira ko ibi n’ibi mutabishobora.
Ndibuka nkigera muri USA ukuntu abantu bakora film bancaga intege ngo sinshobora kubona umuntu umpa akazi kubera ukuntu nari munini, imikaya umubiri wose, bati iyo ngano yawe rwose ntigezweho muri film.
Abandi nabo bati icyo cyongereza cyawe cy’Abadage hano ntaho wagikoresha, tutaretse n’iryo zina ryawe rigoye kurivuga.
Ibyo ni byo bintu nagendaga mpura nabyo byashoboraga kunca intege ariko byose nabiteye umugongo.
Hari n’abambwiraga ngo mbereye gukina ibyo gukirana (catch), cyangwa se kurinda utubari (bouncer) abandi bati kubera Icyongereza cyawe kimeze nk’Ikidage nta yindi film wabasha gukina keretse ukinnye uri Umunazi wo kwa Hitler! Ibyo byose sinabyitayeho, ayo yari amategeko yabo ariko nanjye narimfite ayanjye.
Aho kujya kwiga Icyongereza cyangwa ngo njye kwitoza guhindura uburyo nakivugaga, ahubwo nihatiye kubaka umubiri wanjye uko nshoboye, nkakora imyitozo y’amasaha atanu ku munsi.
Amaherezo ibi nabigezeho, hanyuma maze kwigaragaza mu ruhame, abantu batangira kumpa akazi muri film zabo kugeza n’ubwo iyo batambonaga bavugaga ngo niba tutabonye Schwarzenegger, reka twihimbire uwacu.
Aho ni naho haturutse igitekerezo cya film nka Conan the Barbarian, za Terminator, birangira ibyo bavugaga ko ari inzitizi kuri njye aribyo bitumye nshakishwa n’abakora film. Imiterere y’umubiri wanjye n’uburyo navugaga Icyongereza.
Maze kugera ku nzozi zanjye, naje gusanga ngomba kugera ku yindi ntera, ni ko kwiyemeza guhatanira umwanya wa Gouverneur wa California kuko numvaga ngomba gukorera abaturage. Ibyo nabyo nabigezeho, ibindi byakurikiyeho byose ni amateka.
Abantu benshi bahora bambaza ibanga ry’intsinzi, urubyiruko usanga ruhabwa inama z’urudaca n’ababyeyi, abarimu n’inshuti zabo.
Ariko ikintu cy’ingenzi cyane ni ugushakisha muri wowe, ukibaza uti ndashaka kuba nde, ndifuza iki? Ni iki cyanshimisha ukaba ari cyo ugira intego yawe, ikiri mu mutima wawe no mu bitekerezo byawe.
Nanjye rero intego yanjye yari ukuba uwa mbere, indashyikirwa mu byo nahisemo. Nabishyizemo ubushake kandi nabigezeho.
Sinifuzaga kuba uwubaka umubiri gusa nashakaga kubibamo indashyikirwa y’ibihe byose. Sinifuzaga kuba umukinnyi wa film gusa, nashakaga kuba umukinnyi wa film nziza z’ibihe byose.
“Ibanga rero nta rindi, igirire icyizere utitaye ku byo abandi bagutekerezaho”.
Ibitekerezo ( 2 )
Nibyiza cyane murabantu bingirakamaro muguteza urubyiruko imbere urubyiruko cyane cyane mutugezaho ubutumwa bw"inama nkizi tura shima cyane kigali to day
Well done sir ,I believe in that way . is better to be who you are and no who other people want us to be .we are who God want us to be we are us God known why we are who we are ,I thanks for you guys to this Good history you give us have blessed job and be luck in every situation


text:
Abatuye mu mudugudu wa Nyakabungo mu kagari ka Nkomero mu murenge wa Mukingo mu karere ka Nyanza bavuga kugeza magingo aya batiyumvisha impamvu badafite umuriro w’ amashanyarazi kandi indi yo muri uyu murenge begeranye ndetse n’ iyo mu wa Bweramana mu karere ka Ruhango yo iwufite.
Abaturage ba Nyakabungo bavuga ko kubura ubuvugizi ari cyo cyatumye ahanini batagezwaho umuriro kuko ngo n’ amapato yawo yageze muri uyu mudugudu ariko nyuma akaza kuwuvanwamo bayaburira irengero.
Ubuyobozi bw’ Umurenge wa Mukingo uyu mudugudu wa Nyakabungo uherereyemo buvuga ko muri uyu mudugudu atari ho honyine hataragezwa umuriro bityo abawutuye bakaba bagomba kwihangana bagategereza igihe gahunda yabo izagererwaho.
Icyakora Muganamfura Sylvestre Umunyamabanga Nshingwabikorwa w’ uyu murenge yavuze ko ibyo kuba uyu mudugududu waragejejwemo amapoto y’ amashanyarazi akaza kuwuvanwamo byo atabizi.
Si umuriro w’ amashanyarazi gusa utagera muri uyu mudugudu wa Nyakabungo, ibyo abawutuye babona ko bishobora kubadindiza mu iterambere kuko nta n’ umuhanda muzima ubahuza n’ akarere ka Ruhango bafite.


text:
Abangana ntibacecetse igitera iriya ndwara yo mubwoko bwa mbere. Ababyeyi bafite kujya kureba muganga cyangwa bakamenya ibimenyetso. Abashobora gufatwa nayo bo mugice cya 2 :
- Bafite imyaka 55
- Agomba kuba umunyamerika, Afurika ndetse na Latino (ariko akenshi ni abazungu).
- Abafite icyo bapfana cyahafi n’abayirwaye, abapima ibiro byinshi cyane.
- Kuba afite amaraso yihuta cyane bikabije cyangwa agenda buhoro bikabije.
- Abana ndetse n’abadakuze cyane barwara igisukari cyo mugice cya kabiri, mu myaka yashize, kuko baryaga ibisukari ndetse n’ibindi biryo byinshi kandi badakora imyitozo ihagije, kubaho neza ni ingenzi kuko birwanya indwara y’igisukari, si kubakuze gusa no kubana ni byiza.


text:
Minisiteri y’uburezi mu Rwanda (MINEDUC) yatangiye umukwabo wo gutahura abarimu ba baringa ivuga ko bari mu mashuri.
Ibi iyi Minisiteri yabitangaje kuri uyu wa 28 Gashyantare 2017, mu ibaruwa yandikiye abayobozi b’uterere twose ivuga ko igenewe abarimu bose mu bigo by’amashuri ya Leta n’afashwa na Leta ku bw’amasezerano.
Iyi baruwa imenyesha, ivuga ko hagiye gukorwa ibarura ry’abarimu bigisha mu bigo by’amashuri ya Leta n’afashwa na Leta ku bw’amasezerano, rigamije kugaragaza imibare nyayo y’abarimu kuko ngo byagaragaye ko mu bigo by’amashuri hakirimo abarimu ba baringa.
Iyi baruwa ivuga kandi ko buri muyobozi w’ikigo cy’ishuri asabwe guteguza abarimu ayoboye kandi igihe cy’ibarura buri mwarimu agasabwa kwitwaza indangamuntu n’ikarita y’ubwishingizi ya RSSB, bikaba nta wemerewe guhagararira undi.
Biteganyijwe ko iri barura riteganyijwe kuva tariki ya mbere kugeza tariki 10 Werurwe 2017, rizasiga hamenyekanye imibare y’ukuri kuko intumwa za MINEDUC zizakora iri barura zizigerera kuri buri kigo cy’ishuri.
Abarimu ba baringa ni abarimu batagaragara mu ma raporo gusa, nta bari mu kazi, bagahembwa na Leta amafaranga akajya mu mifuka y’ababa bavuze ko bahari, iri barura rikazafasha mu kubona n’amafaranga ya Leta yahembwaga abarimu yabaraga ko bigisha ihereye ku mibare ihabwa kandi ntabo (baringa).


text:
90% by’abakristo muri Amerika biteguye kugana insengero mu bihe by’iminsi mikuru
Ubushakashatsi bwakozwe n’ikigo kitwa Life Way Research kigaragaza ko imibare y’abagera kuri 90% by’abakristo muri Amerika biteguye kugana insengero mu bihe by’iminsi mikuru ya Noheli no gutangira umwaka mushya w’2017.
Urubuga rutangaza amakuru ya Gikrsito InfoChretienne.com rwanditse ko ubu bushakashatsi bwerekana ko muri rusange abanyamerika barenga kimwe cya kabiri bazaba bari mu rusengero ku cyumweru ubwo hazaba hizihizwa umunzi mukuru w’ivuka rya Yesu ari wo Noheli, cyane ko iy’uyu mwaka izahura n’umunsi w’icyumweru byumvikana no n’umunsi wo gutangira umwaka ari ko bizagenda.
Ubu bushakashatsi buragaragaza ibi mu gihe kuri ubu havugwa gukendera gukabije kw’imibare y’abitabira kujya mu nsengero mu bihugu byateye imbere. Abakurikiranira ibintu hafi ndetse bavuga ko hatagize igikorwa insengero zahindurwa ahakorerwa izindi gahunda z’ubushabitsi (business) nk’uko byagiye bigenda hamwe na hamwe.
Ubu bushakashatsi ariko nanone buburira abapasiteri n’abandi bayoboye amadini n’amatorero kubyaza umusaruro ubu buryo bwiza bwo kubonera abantu rimwe bakabwiriza ubutumwa bwiza.
Uretse muri Amerika havugwa ibi kuri ubu, ubusanzwe mu bihe by’iminsi mikuru ni kimwe mu bihe abantu mu ngeri zitandukanye bitabira kugana insengero hirya no hino ku isi hatitawe ku madini basengeramo. Muri iki gihe biba byoroshye kubona umuntu ajya mu rusengero nubwo byaba rimwe mu mwaka bikba ari mu minsi mikuru cyane kuri Noheli.


text:
Mu rwego rwo gukomeza kugaragara nk’igihugu cy’igihangange binyuze cyane mu bikorwa bihindura imibereho y’abatuye isi, u Bushinwa bukomeje gushyira imbaraga mu kunoza ibyo bukora mu bihugu byo ku mugabane wa Asiya buherereyemo ndetse no ku isi yose muri rusange. Ni muri urwo rwego hagiye kuba inama yitiriwe umujyi wa Boao u Bushinwa buzakomeza kugaragazamo ingamba bufite mu gukura abatuye isi mu bukene.
Inama nyarukamwaka ya Boao yo muri Asiya (Boao Forum for Asia) ihuza abayobozi bakomeye mu bihugu byo muri Asiya n’iyindi migabane itandukanye ku isi, ikaba yiga ku bibazo rusange bikwiye gushakirwa umuti wihuse kandi uhamye muri Asiya by’umwihariko no ku isi yose muri rusange, hamamijwe iterambere no gukura abaturage mu bukene n’imibereho mibi.
Muri uyu mwaka, Boao Forum for Asia izaba kuva tariki 8 kugeza tariki 11 Mata 2018, ikazafungurwa ku mugaragaro na Perezida Xi Jinping w’u Bushinwa. Uyu muyobozi uri mu bavuga rikijyana ku isi, asanzwe yitabira iyi nama ikomeye kuko iyi ari inshuro ye ya kane kuva yaba Perezida w’u Bushinwa, aho yagiye agaragaza ko adateshuka ku ntumbero y’igihugu cye yo kuba igihangange binyuze mu bikorwa byiza bihindura imibereho y’abatuye isi.
Perezida Xi Jinping w’u Bushinwa, umwe mu bavuga rikijyana ku isi
Inama izwi nka Boao Forum for Asia, yiga cyane ku bukungu ikanashakira hamwe uko ibihugu bya Asiya byarushaho gufatanya mu guteza imbere abaturage b’ibihugu byabo, hanyuma bakanarebera hamwe uruhare bagira mu iterambere rusange ry’imibereho y’abatuye isi yose. Ibiganiro muri iyi nama byibanda ku ngingo 5 nyamukuru zibumbatiye iterambere, ari zo ubukungu, ubuhahirane, ubufatanye, imibereho y’abaturage n’ibidukikije. Iyi nama ibera mu mujyi wa Boao mu Bushinwa ari nawo witiriwe iyi nama.
Umufaransa Pierre Picquart, inzobere mu by’u Bushinwa, agaragaza ko ibikorwa nk’ibi birangajwe imbere n’u Bushinwa, byatumye kugeza ubu iki gihugu ari icya mbere ku isi mu kurandura ubukene bukabije mu gihugu imbere ku kigero cya 95% ndetse abasaga miliyoni 800 bo bakaba baravuye mu bukene bworoheje bagera mu cyiciro cy’abishoboye, ndetse muri 2020 Perezida Xi Jinpin yihaye icyerecyezo cyo kuzakura abaturage bose mu bukene, ari nako bakomeza ibikorwa byo gushyigikira no gutera inkunga ibihugu by’amahanga cyane ibikiri mu nzira y’amajyambere naho bahindura imibereho y’abaturage babyo bibanda mu buzima, uburezi, kubona amacumbi aboneye n’imibereho myiza muri rusange.
Umufaransa Pierre Picquart, ni inzobere mu bya Politiki n’imiyoborere y’u Bushinwa


text:
Gusengana Umwete / Pastor Habyarimana Desire
Nta mpano yo gusenga ibaho, gusenga ni itegeko. Ahantu hose muri bibiliya uzasoma ijambo gusenga usanga ari itegeko: Musengane umwete, musenge ubudasiba, musenge mu buryo bwose bwo gusenga. Amasengesho ni kimwe mu bigomba kuba bigize ubuzima bwacu, abantu bose bageze ku bintu bitangaje muri bibiliya ni abantu basenganye umwete ariko muri iki gihe gusenga sibyo abantu bashyizeho umwete.
Mu gitabo cya Yakobo 5:16-17 haravugango ”Mwaturirane ibyaha byanyu kandi musabirane, kugira ngo mukizwe. Gusenga k’umukiranutsi kugira umumaro mwinshi, iyo asenganye umwete. Dore Eliya yari umuntu umeze nkatwe asaba cyane ko imvura itagwa, imvura imara imyaka itatu n’amezi atandatu itagwa. Arongera arasenga, nuko ijuru rigusha imvura, ubutaka bumeza imyaka yabwo.”
Ese mu masaha yawe makumyabiri n’ane Yesu umuhaho angahe ? Ese uyakoresha ute? Ni ryari ugirana ubusabane n’Imana? Nta handi muzasabanira atari mu gusenga. Ni yo mpamvu dukwiye gusengana umwete. Bibiliya iduha urugero, Yesu yirirwaga yigisha abantu ariko buri joro akarara asenga, akambara imbaraga azakoresha bukeye. Satani turwana nawe ni umurezi we ntahwema ariko twe tuba turangaye dusengana ubunebwe. Birababaje kubona umuntu ashobora kureba filime amasaha abiri ariko yajya gusenga akavugango reka dusenge muri make ngo turananiwe, ibintu byose bitagira umumaro wabiboneye umwanya ariko gusenga ho uhageze usenga muri make ! gusenga bigira umumaro iyo umuntu asenganye umwete, umwete wawunganya iki mu gusenga?
Hari umuntu ushobora gutangira isengesho ntabone amagambo yo kuvuga nyamara bavuga : ibirayi byazamutse, izuba ryavuye, ibintu bitagenda aravuga agafashwa cyane nyamara gusengana umwete byaramunaniye.
Nidusengana umwete tuzabona impinduka kandi ibyo gusengera birahari: Wasengera urubyiruko rumeze nabi mu biyobya bwenge, wasengera abana bato batazajya mu busambanyi, wasengeye abarwayi. wasengera igihugu kikagira umugisha, ugasengera umurimo w’Imana ukaguka, Bibiliya iravuga ngo musengere abategetsi kugirango ni babona amahoro namwe mubone amahoro, Imana ijye ibafasha mu gufata ibyemezo, erega abanyamasengesho nibo batuma igihugu kigira umugisha.
Iyo abantu basenze imvura igwira igihe, Imana ikuraho impanuka , indwara z’ibyorezo, imyuka mibi irahunga, nta bagore n’abagabo bicana. Iyo abantu basenze habaho impinduka ariko iyo abantu badasenga ibyaha biriyongera. Hari ikintu kibabaje ni uko amatorero n’imiryango ya gikristo bivuka ariko ibyaha bigakomeza kwiyongera kandi wareba ibyo byaha ugasanga no mu matorero niho biri, biterwa nuko abantu basenga ariko ntibihane.
Umwete wawe uranga iki ? Ibyo ufitiye umwete ni ibiki ? Wasanga ari ubuzima buri hanze aha, yego ubuzima bwaba bukomeye ariko ntibukwiye kukubuza umwete wo gusenga. Niba utamara iminsi itatu wicaye usenga, sengera mu modoka ugenda, sengera mu muhanda, senga uri mu kazi , ntukareke gusenga kuko gusenga bigira umumaro iyo umuntu asenganye umwete. Impamvu gusenga kwawe kutatanze umusarruro wabuze umwete mu gusenga. Abantu bose basenganye umwete bafite amahoro mu mutima banyuzwe nuko Imana ibagize kandi bagirirwa neza n’Imana mu buzima bwabo bwa buri munsi. Wacitse intege: byashobokako waba warakomerekeye mu rusengero, byashobokako waba waratinze gusubizwa, hari ibintu byagenze uko utabyifuzaga bituma ucika intege.
Imbuto ziva mu gusengana umwete
Bibiliya iravuga ngo Eliya yari umuntu umeze nka twe asabako imvura itagwa imara imyaka itatu n’amezi atandatu itagwa, arongera arasenga imvura iragwa.
Eliya yabayeho mu gihe hari akavuyo kari mu matorero nk’akariho muri iyi minsi. Eliya yabayeho mu gihe Ahabu yari amaze kurongora Yezebeli umunyamahangakazi, aza azanye imana z’inyamahanga muri isirayeli, abatambyi bo munzu y’Imana baravangirwa. Iyo bashakagako imvura igwa basengaga imana ya Yezebeli.Eliya areba urwo ruvange, Eiya aravugango ntabanje kubivuganaho n’Imana reka mpagarike iyi mvura, muzamenyako Imana ya Yezebeli idatanga imvura, ahita ayihagarika Imana iramushyigikira. Ikindi gihe ajya kwiyereka Ahabu aramubwirango ni wowe wateje Isirayeli akaga, Eliya aramusubizango ntabwo arinjye ahubwo ni ubusambanyi busigaye buri mu bwami bwawe,aramubwira ati” tuzamuke ku musozi wa Karumeli, icyo gihe umwami yari afite abahanuzi bamuhanurira ibinyoma Magana inani na mirongo itanu(850).
Abahanuzi b’ubu birirwa bavuga ngo Imana iguhaye umugisha ikujyanye I Burayi, igutuje Nyarutarama, Imana irakuzamuye mu ntera ariko hano wakibaza iyo Mana izamura umuntu mu ntera ntimukize ubusambanyi , ntimukize kubeshya, iyo Mana izamura umuntu mu ntera abanje kugambanira uwo bakorana, akamubeshyera ibinyoma, abanje kuriganya imisoro. Ibaze iyo Mana ibanza kuzamura umuntu mu ntera ikamuha ibishira aho kumuha ubugingo buhoraho iyo ni Imana yo mu ijuru ?
Ahabu yari afite abahanuzi nkabo 850 bazamuka ku musozi karumeli, Eliya aravugango nimwe benshi Imana iribusubirishe umuriro niyo Mana. Bubaka igicaniro bahamagara imana yabo ntiyaza kugera kurwego rwo kwikebesha inzembe ngo ibabone ariko ntiyazana umuriro ariko Eliya kuko yari umuntu ukijijwe w’Imana usengana umwete we yabanje kubaka igicaniro, asukaho amazi ntiyavuga amagambo meshi aravuga ngo Mana uyu munsi bigaragare ko uri Imana ya Isirayeli, bigaragare ko ndi umugaragu wawe, uwo mwanya umuriro uherako uva mu ijuru utwika amabuye n’amazi n’igitambo ijuru riratumuka uhereye ku mwami Ahabu na b’abahanuzi bose baherako baca bugufi, barunama Eliya aravuga ngo abo bahanuzi bose mubicishe inkota.
Mwa bahanuzi mwe mwitonde niba mudahanurira abantu ibituma bihana ibyaha no kubyatura muzarushaho kugirana ikibazo n’Imana.
Bimwe mubituma Imana idakora mu buzima bwanyu ni uko hari ibyo mwagiriye umwe kurusha gusenga no gukiranuka no kwihana.


text:
Muri byose dutumbire Yesu wenyine
,….Dutumbira Yesu wenyine, ari we Banze ryo kwizera kandi ari we ugusohoza rwose, yihanganiye umusaraba ku bw’ibyishimo byamushyizwe imbere ntiyita ku isoni zawo, yicara iburyo bw’intebe y’Imana. ‘’ Abaheburayo 12:2
Hashize imyaka myinshi nkoze urutonde rw’abantu bose bari bafite amatorero b’abapasiteri bakiri bato muri Amerika kuko numvaga bakeneye amasengesho menshi. Uko bisa kose nanjye hari abansengeye mu gihe natangizaga itorero rya Saddleback.
Iyo ndebye kuri urwo rutonde nsanga abarenga kimwe cya kabiri cyabo batakiri mu murimo w’Imana. Bahanze amaso ibifatika, amafaranga, amarangamutima n’ibipindi byo kwinezeza gusa. Ntabwo bahagurutse bagamije kubaka ubwami bw’Imana, hajemo ibindi ntibabasha gutumbira Yesu wenyine, we banze ryo kwizera, ahubwo batumbira ibindi bintu, bituma bataramira mu murimo w’Imana.
Jyewe numva nakwingingira umuntu wese kwitandukanya n’ibindi bitekerezo ku bintu bisanzwe cyangwa se ibibazo ahubwo ugatumbira Yesu wenyine, ukishingikiriza ku buntu bw’Imana gusa.
Ubuzima ntabwo ari urugendo rwa metero 100, ahubwo ni rurerure twese turasiganwa ni Marato. Ikifuzo cyanjye kuri mwese ni uko mwese mwagera aho musiganirwa. Nta kindi kintu na kimwe cyabigufashamo keretse gutumbira Yesu wenyine ukirengagiza ibindi byose.
Nkuko uwandikiye Abaheburayo yabibabwiye niba dushaka koko kuba mu mwanya mwiza Imana idushakamo, turasabwa gutumbira Yesu wenyine tugakura amaso ku bindi. Kugira ngo umuntu abashe kwihanganira ibitihanganirwa bigusaba kureba ku bitaboneka, ugatumbira Yesu wenyine.
Iyo umuntu ashaka guhamagara imbwa wenda shebuja nayo batandukanye, bigusaba gufata ikintu kiriho ibyo kurya wenda ukayihamagaza ikaza, iyo wibeshye ukabirambika ku ruhande irabikurikira ikakwihorera, ibyo kwibuka ko ari wowe wayihaye ibivamo cyangwa byibuze ngo yibuke ko ahavuye ibyo hava n’ibindi. Iyo rero ushaka ko igukurikira urabigumana ihita iguhanga amaso kuko iba itegereje ko uyirekurira ibyo kurya, bivuze ngo ntiba igihanze amaso ibyo kurya ahubwo ihanga amaso shebuja.
Natwe niko tugomba guhanga amaso Databuja, nubwo ku ruhande haba harambitse ibifatika ariko niwe nyirabyo dukwiye gutumbira. Dukure ibitekerezo byacu ku bintu runaka n’ibibazo bitazashira twiringire Imana yonyine niyo izakora imirimo. Niba dushaka kuramira mu murimo w’Imana, turasabwa gutumbira Yesu wenyine. Tumere nka Yona ari mu nda y’urufi uko yasenze ngo ‘’Ubwo umutima wanjye wiheberaga mu nda nibutse Uwiteka, No gusenga kwanjye kwakugezeho mu rusengero rwawe rwera.’’ Yona 2 :8
Niba waranageze aho ubona byose byanze, iby’ubuzima n’ibindi byose, akazi, urugo, nta mwana, gukira indwara n’ibindi ndakugira inama isumba izindi hanga amaso Yesu umutumbire, Haleluya, niwe banze ryo kwizera.
Imanshyigikire mu izina rya Yesu.Amen.


text:
Uko amatorero arushaho kwiyongera mu Rwanda ni nako usanga hari amwe n’amwe agenda agaragaza gukora ibikorwa bidafututse. Ndetse wareba neza ugasanga byaba atari bitari ibikorwa byagakwiye gukorwa n’uwiyita umukozi w’Imana.
Umugore witwa Maria ufite imyaka 34 y’amavuko yatubwiye uko umupasteri yamuhemukiye kuburyo yumva atazigera abyibagirwa mu buzima , kuko ngo yamuhemukiye kandi yari amwizeyeho kumufasha.
Maria umugore wari umaze gutabwa n’umugabo aho yari atuye Inyamata maze uwo mugabo we agatwara ibintu byose munzu ndetse na matelas yo kuryama ho kuburyo ijoro ryari ryakeye yari yaryamye hasi ku musambi aririra Imana. Aganiriza umunyamakuru w’Ubumwe.com yamubwiye uko umu pasteri yamuhemukiye.
Mumagambo ye Maria ati: “ Njyewe nari naraye ndira ndi kubwira Imana ngo indengere aho umugabo yari ansize munzu y’inkodeshanyo agenda atwaye abana 2 twari twarabyaranye ndetse antwara n’ibikoresho byose byo munzu. Ubwo narabyutse hari umugore w’inshuti yanjye dusanzwe dusengana aho Inyamata kandi yari azi ibyambayeho maze ansaba ko twakwigira I Kigali tukajya gusenga.
Naramwemereye maze arambwira ngo tugende gusengera Kimisagara( Itorero ntitwashatse kurivuga izina) Ubwo twaragiye tugeze mu iteraniro dusanga abakristu bakubise baruzura pe. Ni uko natwe turinjira turasenga bigera mu mwanya wo gusengera ibyifuzo, bahamagara abantu kujya imbere maze pasteri akabasengera.
Njyewe aho nari nicaye numvaga bihagije kuko numvaga mfite ukwizera kudashidikanya ko ndibusengere aho nari nicaye kandi Imana ikanyumva ikansubiza. Ubwo yasengeye abagiye imbere ashoje arongera aravuga ngo: Ndikwumva umwuka w’Imana umbwira ko hari umuntu waraye urira Imana igiye gutabara.
Ubwo mu mutima abivuze ndavuga nti: Abarara barira mu Rwanda ni benshi ntabwo ari njye Maria njyenyine, kandi koko hahagurutse benshi arabasengera. Arongera ati abaraye batariye ndongera mu mutima nti: Ndabizi ko ababurara ari benshi kandi koko barahagurutse arabasengera.
Ashoje yaje guhagarara mu gihande nari nicayemo hanyuma aravuga ati: Aha hantu hari umugore waraye urira kandi nta matelas afite yaryamye ku musambi ni ahaguruke Imana igihe ku mushumbusha. Nibyo koko nta n’undi muri icyo gihande wiyumvise uretse njyewe njyenyine.
Ubwo yahise ambwira ngi nimpaguruke njye imbere. Ubwo narahagurutse kandi nagiye numva Imana koko intabaye kuko mu bintu byose byari byambabaje cyane ni ukubura matelas ndyamaho kuko ndwara umugongo. N’ubwo nari nabyutse uri kumbabaza cyane kuko nari naraye nabi.
Ubwo naragiye ngeze imbere pasteri abwira Itorero ati: Uyu muntu Imana imuzanye imbere yanyu kugira ngo bibe ikizamini cyo kugobotora imigisha yanyu. Ati uyu mudamu arababaye cyane ariko mu kanya gato arataha yishimye cyane. Ubwo nari nipfutse mu maso ndi gusenga Imana ariko ndi no kurira.
Ubwo abantu batangiye gutanguranwa baza kwitanga bari bashyize ibiseke bibiri imbere abantu baritanze kugeza byuzuye, bagera aho bazana amafaranga bakajya banshyira ku birenge abandi bazana imyenya yabo baritanga abandi bakiyandikisha ngo bazampa ama boubou(imyenda ihenze y’abagore) abakuraga ibintu mu masakoshi yabo bakayampa,… Byageze aho umupasteri arambaza ngo ni iki numva kimbabaje cyane maze nda vuga ngo matelas. Pasteri aba afashe indangurura majwi ati: Uyu mubyeyi akeneye matelas yo kuryamaho.
Ubwo akibivuga umugabo umwe aba arahagurutse ati: Njyewe ncuruza matelas Nyabugogo ndamwemereye ejo saa cyenda nzaba mugereje matelas aho ndumva ariyo yaburaga azaze ayifate hano ku Rusengero.
Ubwo mu mutima numvaga nanjye ubwanjye byandenze ukuntu Imana inshubije. Ubwo ubwitange bwarashojwe hanyuma asaba abadiyakoni kurundanya ibyo binyu byose maze bambwira ko iterniro nirisozwa nyura mu buyobozi tukavugana. Ubwo nasubiye kwicara mu mwanya wanjye.
Nyuma dushoje nahise ngenda kubonana n’abayobozi nkigeramo pasteri abwira umudiyakoni ngo andebere itike rinjyana Nyamata ngo nzagaruke ejo. Ubwo nagiye kubona mbona wa mugore w’umudiyakoni ampereza amafaranga igihumbi ngo ni tike ngo nzagaruke ejo mvugane na Pasteri.
Ubwo naratashye tugenda dushima Imana njye nawa mubyeyi wari wanzanye gusenga dushima Imana ko Imana ari nkuru. Uwo mugore ariko nabonaga yenda gushidikanya n’ubunyangamugayo w’abo bantu kuko yibazaga impamvu bampaye amafaranga 1000 gusa kandi ariya yose batanze ari ayanjye. Cyangwa impamvu batampaye ibyo bikoresho byose bari bitanze harimo nk’imyenda n’inkweto. Ariko kuko hari abari batanze amasezerano ko bazabizana ejo ndetse nawawundi wa matelas njye nahitaga numva ko ari ibyo bategereje kugira ngo bazabimpere rimwe.
Ubwo bwarakeye nsubirayo ngezeyo barambwira ngo pasteri arahuze nimbe nihanganye. Ubwo nahageze 15h:30 kuko ari ko baribambwiye byageze 18h kandi ngomba gutaha Nyamata maze negera umudiyakoni wari usigaye kuko abandi bose bari batashye maze ndamubwira ngo bambwirire pasteri ko bwije maze mbyumva uko amusubiza ati: Harya uwo arashaka iki? Wa mudiyakoni numva aramushubuje ngo niwawundi w’ejo. Ubwo aba aramubwiye ngo: Ariko ubwo uba uje kumbwira ibintu nk’ibyo ubu ubona mfite umwanya? Ati sindinogusobanukirwa ubwo icyo ashaka,mubwire agende azaze ejo 10h mfite umwanya.
Byose bavuganaga nari nabyumvise ariko umudiyakoni araje arambwira ngo: Ihangane ambwiye ko atari yabona akanya ngo uzagaruke ejo 10h. Ubwo nahise ntangira kugira ikibazo bitewe n’ukuntu nari namwumvise amusubiza ariko ndataha.
Kuko ntarimfite itike kandi ejo ngomba kugaruka nahisemo gushaka mu nshuti zanjye I Kigali aho ndara kugirango nzabyuke nsubirayo. Mugitondo nasubiyeyo 10h nari ngezeyo. Nagezeyo noneho mbere ya Pasteri kuko yaje ahansanga maze ahita anyegera arambaza ngo Yesu ashimwe nti: Ahimbaze. Ati harya urashaka iki? Mpita mubwira ngo ninjye wawundi ejo bundi mwasengeye narinje kubareba ngo mumpe byabindi abantu bitanze kubwanjye.
Maze arambwira ngo ibyo bitanze? Ndamusubiza ngo Yego. Ati nonese ibyo bitanze ninde wakubwiye ko ari ibyawe wowe ko icyo wari ubabaye kurusha ibindi ari matelas, ahita ambwira ngo ningende mubiro bampe nomero z’uwo mugabo ucuruza matelas Nyabugogo kuko ariwe wayitanze ngo nzamubwire ayimpe.
Ubwo numvise amarira abunze mu maso numva ngize na kamere nkaho namusubiza nabi ariko Umwuka w’Imana abimfashamo. Ubwo naringize uburakari ngo mpite nigendera n’izo nomero nzihorere. Ariko nibutse ko nyibabaye hanyuma barazimpa. Ubwo narabanje ndataha kuko numvaga mbabaye bidasanzwe.
Bukeye nahamagaye wa mugabo maze arambwira ngo yambwiye ko bucya wa munsi matela ayijyana ku itorero ati: Matela narayihagejeje rwose genda bayiguhane n’ibindi namaze kuyigezayo.
Ubwo nasubiyeyo bukeye bwa nyuma na nyuma kugira ngo numve icyo bambwira bwa nyuma ni uko ngezeyo Pasteri arambwira ngo arumva ntakintu yabivugaho ngo kuba matela banyemereye batazi irengero ryayo. Ubwo nahise mubwira ngo nibambabarire basi bampe tike incyura kuko ayo narimfite yari yashiriye mu ngendo nza kubareba. Arambwira ngo ni nihangane nshake undi uyampa ngo muri budget y’Itorero ntabyo bashyizemo cyakora arambwira ngo nsige nomero yanjye matela yanjye ngo niboneka bazampamagara.
Ubwo natashye numva uwo mupasteri ariwe umpemukiye kurusha ibyo umugabo wanjye yankoreye. Kugeza n’ubu ntibarampamagara kandi hashije imyaka hafi 6.”
Mukazayire Immaculee


text:
Umuhanzikazi Rehema Chalamila uzwi nka ” Ray C ‘ ukomoka muri Tanzaniya yatunguye abantu batari bake ubwo yasabaga abanyamakuru kutazirirwa bakina ku maradiyo na televiziyo indirimbo ze ubwo azaba yarapfuye.
Nk’uko tubikesha ikinyamakuru Nairobi news ngo ibi yabitangaje nyuma y’aho umuhanzi Sam wa Ukweli, apfiriye, maze indirimbo ze zigakinwa ku bwinshi kandi mu minsi yari akiri ku Isi nta munyamakuru wari ukizikina.Ahereye kuri ibyo, Ray c yanenze iyo ngeso yo kwibuka umuntu apfuye, agakundwa cyane kandi ubwo yari akiriho atarabikorerwaga. Akavuga ko nyuma yo gupfa umuntu aba atagikeneye kumenyekana.
Yagize ati :“ni iyihe nyungu yo kudufasha twamaze gupfa, ubwo nzaba narapfuye, ntihazagire rwose uzirirwa amenyekanisha”.
Ray c ni umuhanzikazi wagiye abica bigacika mu muziki wo muri Afurika y’i Burasirazuba n’indirimbo nka “Uko wapi, na wewe Milele,… ubu akaba amaze imyaka myinshi atakigaragara cyane mu ruhando rwa muzika.
Ibi bijyanye nuko Bible yigisha.Uwapfuye nta kintu aba yumva.Nubwo amadini menshi yigisha ko upfuye aba yitabye imana,nta hantu na hamwe Bible yigisha ko umuntu upfuye aba yitabye imana.Dore uko Bible yigisha ku Rupfu.Upfuye ntabwo aba yumva (Umubwiriza 9:5).None se yakitaba imana gute kandi atumva?Urugero:Igihe Yakobo bamubwiraga ko umuhungu we witwaga YOZEFU yapfuye,ntabwo yavuze ko umwana we yitabye imana.Ahubwo yavuze ko azasanga umwana we mu gitaka (Itagiriro 37:35).ADAMU amaze gukora icyaha,imana yamubwiye ko azapfa,agasubira mu gitaka (Itangiriro 3:19).Ntabwo yamubwiye ko azitaba imana nkuko amadini yigisha.Bible yigisha ko upfuye yakoraga ibyo imana idusaba,azazuka ku munsi w’imperuka,agahembwa ubuzima bw’iteka muli paradizo (Yohana 6:40).Abantu bapfa biberaga mu byisi gusa,biba birangiye batazazuka kuko imana ibafata nk’abanzi bayo (Yakobo 4:4).Bible ivuga ko igihano cy’abanyabyaha ari urupfu rwa burundu.Niba koko iyo dupfuye tuba twitabye imana,UMUZUKO ntabwo wazabaho.Ikindi kandi,twajya dukoresha umunsi mukuru ko umuntu wacu yitabye imana.Kuki se turira aho kwishima?


text:
Rev. Kayumba Fraterne ni umuraperi ukora umuziki wo kuramya no guhimbaza Imana, akaba na none umuyobozi wa Minisiteri yitwa ‘Jehovan Tsdikenu ministries’ bisobanuye ‘Uwiteka gukiranuka kwacu’. Mu muziki, Rev Kayumba amaze gukora indirimbo zinyuranye aho twavugamo; Imbuto, Umukunzi wanjye yakoranye na Diana Kamugisha na Jack B, Love, Holy people, Mureke ibiyobyabwenge yakoranye na Jack B na P Fla, Africa, Ntimugire ubwoba, Worship God in Hiphop n'izindi. Rev Kayumba amaze gushyirwa inshuro ebyiri ku rutonde rw'abahatanira ibihembo muri Groove Awards Rwanda mu cyiciro cy'indirimbo nziza ya Hiphop (Best Hiphop song of the year).
Miss Bahati Grace wabaye Miss Rwanda 2009
Mu gihe habura iminsi micye Miss Rwanda 2018 akamenyekana dore ko abakobwa 20 baherutse gutoranywa, bagiye kujya mu mwiherero (Boot camp) uzarangira hatorwa Nyampinga w'u Rwanda w'umwaka wa 2018 uzasimbura Miss Elsa Iradukunda, Rev Kayumba yatangarije Inyarwanda.com umukobwa aha amahirwe yo kwegukana ikamba. Rev Kayumba yatangaje ibi nyuma y'amakuru twari dufite avuga ko yeretswe mu nzozi umukobwa uzatwara ikamba rya Miss Rwanda 2018.
Mu kiganiro na Inyarwanda.com, Rev Kayumba Fraterne twamubajije niba koko yareretswe n'Imana binyuze mu nzozi umukobwa uzaba Miss Rwanda 2018, adutangariza ko hari ubutumwa yahawe, gusa ngo ntabwo yabutangaza ku karubanda (mu itangazamakuru) ahubwo ngo agomba kubugeza kuri nyirabwo Imana yamutumyeho. Yunzemo ko iyo Imana imuhaye ubutumwa nta wundi muntu aba agomba kububwira usibye nyiri ubwite.
Rev Kayumba yatangaje uwo ashyigikiye muri Miss Rwanda 2018
Nubwo Rev Kayumba yirinze gutangaza byinshi ku iyerekwa yagize, yadutangarije ko hari umukobwa ashyigikiye muri iri rushanwa ry'ubwiza akaba amuri inyuma bitewe n'imico ye n'ubuhamya bwe, uwo akaba ari Ishimwe Noriella umwe mu bakobwa 20 bari guhatanira ikamba. Ishimwe Noriella ni umukobwa w'imyaka 18 akaba yarinjiye muri Miss Rwanda 2018 ku itike y'Intara y'Amajyepfo. Rev Kayumba twamubajije impamvu ari inyuma ya Ishimwe Noriella, adusubiza ko ari umukobwa w'igikundiro, ufite ubuhamya bwiza ndetse akaba afite n'imico myiza. Yunzemo ko arimo kumusengera ndetse akaba afite icyizere ko ari we uzegukana ikamba. Yagize ati:
(Nimero 22 Ishimwe Noriella) ni we nshyigikiye,..impamvu nagendeyeho ni ubuhamya bwe bwiza, iwabo ni abavandimwe ni inshuti zanjye, ikindi afite abafana. Numva ari we wazahagararira igihugu akaba Miss Rwanda 2018 kuko afite imico myiza, afite igikundiro. Ndimo kumusengera, nizeye ko azaba Miss Rwanda, ndabyizeye mu mutima kandi kwizera kurarema. Iyo Imana ivuganye n’umuntu ikintu ni we mvugisha akazitangira ubuhamya, ubutumwa bw’Imana si ngombwa kubutanga ku karubanda, niba hari ibyo Imana yambwiye ndimo gusenga sinabitangaza. Mfite uburyo mvugana n’Imana.
Mu kiganiro na Inyarwanda.com, Ishimwe Noriella uherutse kudutangariza ko afite inzozi zo kuzaba Minisitiri w'Umuco na Siporo ndetse akaba afite icyizere cyo kuzatwara ikamba, twamubajije niba hari ubutumwa yahawe na Rev Kayumba, yirinda kugira byinshi atangaza kuri iyi ngingo, gusa yemera ko hari ubutumwa yamugejejeho. Yunzemo ko Rev Kayumba batari bahura, gusa ngo yamubwiye ko arimo kumusengera kugira ngo azitware neza mu irushanwa.
Rev Kayumba yizeye ko Ishimwe Noriella azatwara ikamba
Amakuru agera ku Inyarwanda.com avuga ko Rev Kayumba yafashe umwanya agasengera abakobwa bose bari mu irushanwa rya Miss Rwanda 2018, nuko aza kubona mu nzozi umukobwa wari wambaye nimero 22 (Ishimwe Noriella) yambikwa ikamba. Abakristo bizera ko umuntu ashobora kuganira n'Imana mu buryo bunyuranye burimo Iyerekwa, Bibiliya n'Ubuhanuzi.
Rev Kayumba yakomoje kuri Miss Bahati Grace yabyaje ubutumwa bwiza
Rev Kayumba Fraterne yabwiye Inyarwanda ko atari ubwa mbere afasha abakobwa bitabiriye irushanwa ry'ubwiza. Hano yahise atangaza ko yigeze gusengera Miss Bahati Grace wabaye Miss Rwanda 2009, amubwiriza ubutumwa bwiza arakizwa ndetse kugeza uyu munsi arakomeye mu gakiza. Yagize ati; "Si we wa mbere mfashije mu buryo bw'amasengesho kuko nafashije na Miss Rwanda Bahati Grace. Miss Bahati agakiza aracyakarimo cyane, uko tuganira, uko dusengana nta kibazo afite, ameze neza kurusha mbere."
Ishimwe Noriella afite inzozi zo kuzaba Minisitiri w'Umuco na Siporo
Miss Rwanda 2018: Ishimwe Noriella afite inzozi zo kuzaba Minisitiri w'Umuco na Siporo-IKIGANIRO
REBA HANO 'MUREKE IBIYOBYABWENGE' YA REV KAYUMBA FT JACK B & P FLA


text:
KANDA HANO UREBE VIDEO
Mu buzima bwa kimuntu biba byiza iyo habayeho kumenyana byimazeyo maze bigatuma umwe yiyumvamo undi kuko yumva ko hari icyo amubikiye nkamwe mu mabanga ye aba yaragiye amubitsa
Uyumunsi rero bakunzi ba Ibyamamare.com twabateguriye amwe mu magambo y’ibibazo wagakwiye kuzajya ubaza uwo mwitegura kuzabana kugirango urusheho kumenya byinshi kuri we.
Ibi rero ni bimwe mu bibazo by’ibanze wagakwiye kuzajya ubaza uwo mwitegura kubana.
1.Ese ni gute ufata urukundo rwacu twembi?
Igisubizo uzahabwa hano kizakwereka uko urukundo rwanyu ruhagaze . Bizagufasha kumenya agaciro aguha imbere ye, niba akubona nk’umuntu umufatiye runini cyangwa niba akubona nk’umuntu watuma ahungabana mu buzima bwe igihe atagufite.
2. Ese niba ujya uzigama niiki gituma uzigama amafaranga?
Ibi bizagufasha kumenya agaciro umukunzi wawe aha amafaranga, icyo amafaranga azajya yinjira mu rugo azajya akoreshwamo. Niba gukemura ibibazo byo mu rugo ari cyo kintu ashyira imbere, bizagufasha kumva ko muzateza imbere umuryango wanyu ukabaho neza.
3. Ibibazo ku bijyanye n’imyemerere n’iyobokamana byanyu.
N’ubwo mwaba musengera mu idini rimwe, mushobora kuba mudahuje imyumvire ku bijyanye n’idini musengeramo, ni byiza kubimubaza ukabimenya. Niba mudahuje ukwizera nabyo ni byiza kubimenya kugirango mumenye uburyo muzajya mwubahana n’ubwo mudahuje idini n’imyemerere.
4. Ni hehe wumva wakwizihiriza iminsi mikuru?
Ntuzamubaze gutya bitari ukumenya aho yishimira kuba yakwizihiriza uwo munsi mukuru gusa ahubwo bizagufasha kumenya niba agufata nk’umwe mu bagize ubuzima bwe. Kandi na none uzamenya niba yishimira kwizihiza iminsi mikuru ari kumwe n’umuryango we. Iki ni ikibazo cy’ingenzi kuko hari byinshi uzahamenyera kuko hari ubwo usanga umugabo adakunda kujyana n’umugore we ahantu henshi mu ruhame rw’abantu. Rero ibi bizagufasha kumenya niba yishimira kuba yagira aho mujyana muri kumwe.
5. Wumva twazabyara abana bangahe ?
Iki ni kimwe mu bibazo by’ingenzi kuko bizagufasha kumenya niba uwo muzabana yifuza kuzabyara abana kandi bizagufasha kumenya niba mu nshingano ze hazaba harimo abana muzabyarana. Bizatuma kandi umenya niba kugira abana benshi biri muri gahunda afite cyangwa niba yifuza kubyara bake.
6. Iyo urakaye ni iki kigufasha kugabanya uburakari ukongera gutuza?
Iki nacyo ni ikibazo kidakunze kubazwa cyane kandi gifite akamaro kanini kuko uba ugomba kumenya icyatuma uwo mubana agaruka mu byishimo igihe yaba yarakaye. Aha ushaka ikintu cyatuma agaruka muri mood igihe ababaye kandi bikazagufasha kumenya uko uzajya umwitwara imbere igihe yarakaye.
7. Ubana ute n’umuryango wawe?
Aha naho ushobora kubaza umukunzi wawe uko abana na mama we ndetse na bashiki be bizagufasha kumenya uko witwara kuri bashiki be ndetse na mama we. Iyo umaze kumva uko babana bituma umenya niba nawe azajya agufata neza cyangwa niba akenshi atazajya akwitaho.


text:
You are here
TUMENYE FPR INKOTANYI :UMURYANGO W'ABANYARWANDA CG UMURYANGO W'ABASAHUZI!!
Baje nka serwakira mu 1990 bavuga ko barwanira uburenganzira bwabo nk’uko bivugwa ko bari barahejejwe ishyanga nyuma ya révolution ya 1959 yatumye bahunga igihugu. Nubwo hakoreshejwe inzira nyinshi intambara z'inyenzi, imishyikirano yibanga itaragize icyo igeraho, byaje guhuhukira kumirari ubwo iziyise inkotanyi zakije umuriro utazima kumupaka wa kagitumba 1/10/1990. Nubwo zavugaga ko zije kurwanya akarengane, guca ubuhunzi ndetse zikavuga ko zizanye demokaras,i nubwo abenshi bari bazishyigikiye abazizi n'abatazizi, ntibatinze kubona ko bibishye nyuma yaho zifatiye urwanda doreko zahise zigaragaza icyari cyarazizinduye, aho zatangiye gutera imirwi ibyo zasanze bitari ibyazo ndetse zimwe murizo ntizatinze no kwirenza bamwe muri bagenzi babo batari bazi gahunda ya za bihehe zari zihishe muri FPR INKOTANYI nyuma y'intsinzi y'inkotanyi mu 1994 hari gahunda y'ibohoza buri kintu cyose gifite agaciro : amazu imodoka imisozi ibibanza nibindi.
Ubuhamya twahawe nabamwe mubabyiboneye ngo ntibazibagirwa umurongo w'inka wavaga IKAYONZA ukagera RWAGITIMA zishorewe n'abasirikare ba GEN KAYUMBA NYAMWASA bakagenda babeshya ko inka ari iza CYAMA FPR, nyamara ukuri nyako nuko izo nka zirenga 3000 zambukijwe umupaka wa KAGITUMBA zikerekeza murwuri rwa NYAMWASA ruri NTUNGAMO aho bita ngo BANYANKORE TWETERANA bivuze ngo abanyankore twishyize hamwe.
Reka dusubire inyuma gato turebe umugambi w'amasiha rusahuzi amaze imyaka 21 ahisha mumyobo nubwo itajya yuzura, none iyo ibisahu bibuze cg bigabanutse niko bigenda uwinda ndende kurusha abandi yifuza gukusanya nkuko byahoze kdi atariko bikimeze, yabona bidashobotse ati uwabimena twese tukaburiramo hhhhaaa UMURURUMBA NIWO NYIRABAYAZANA W'UMWIRYANE URI MURI FPR INKOTANYI.
Nubwo ntawabivuga ngo abirangize ariko hari ingero nke twaheraho wenda izindi tukazaziheraho ubutaha kuko ni nyinshi - ABO FPR YANANIWE GUKOMEZA KUZUZA IBIFU BYABO NIBO BIRIRWA BAYIVUGA NGO YATAYE UMURONGO.
Ukibaza niba koko FPR yari akarima ka bamwe, niba byari nabyo se niko bizahora ? ibyo bita guta umurongo nukubakura kumugambi bari barahagurukanye mumakambi y'impunzi UGANDA ? Ese FPR yataye umurongo ite? Uwuhe ? yawuteshejwe nande? abayivuyemo kubera impamvu zitandukanye uretse ko iy'ingenzi ari inda nini bemeza ko KAGAME yayibohoje ukibaza ubundi mbere yari iyande ? Iyo witegereje ubona ko nubundi byanze bikunze iri subiranamo ry'intare zigabagana imbogo ryari ryitezwe, kuko amaguru amaboko n'igituza ni iby'intare nkuru, ibisigaye byose bikagabana intare nto,mapyisi,imihari 'nimbwa, ngizo impamvu abitwa IBIGARASHA n’ibindi nkabyo byirirwa bivuza iya bahanda ngo bararwanira demokrasi kandi biri muri tura tugabane niwanga bimeneke.Uretse ko ntanuwashima Kagame uniga demokarasi ariko ariko na nonei iyo atahaba ngirango ubu urwanda ruba ari urwobo ngo erega uretse kwifatira abo bahutu mubeshya nabo bakongorerana ko bababeshya mukaba mucungana kuri buri kantu nkuko uburinzi bwabaga bumeze mu ntambara mu mutara,gatuna ,kivuye,mukarange, no mubirunga, ubu mukaba mwirirwa mubeshya ngo muzakemura ibibazo mwateye !!! Burya utazi ubwenge ashima ubwe . icyo mupfa kirazwi muzabeshye abahinde.
UVUYE KUMBEHE WESE ATUKA KAGAME!!! ESE ABO KAYUMBA ,RUDASINGWA , GAHIMA,RUSAGARA, MWAMBUYE BAZISHYURIZWA NANDE? ESE ABO MWISHE BAZAZUKA ?
Hari nabagirango ni ugukabya nonese mwari mwabona umuntu uhunze imiyoborere mibi na demokrasi yarangiza akihanukira kuri radio BBC ngo ndetse umugore wange nuwe bakoranaga business, ubwo se ahubwo BAZIVAMO si KAYUMBA ? ureke wawundi babeshyera ugirango ndabeshya azajye NYAGATARE abaze umusozi witwa TABAGWE ungana na segiteri yose wari urwuri rw'ingweba n'injerisi za KAYUMBA. Ibi byose abanyarwanda bakwiye kubimenya ntabwo baje barwanya ikitwaga AKAZU ngo nibarangiza biyimike bashyireho IKIZU ese ubundi kuva kumwanya ni ikibazo ? None se numunani waba so cg amateka ntacyo abigisha mwiyibagije ko mwateye INZIRABWOBA zararangiye kubera ukunanirwa kwa COL SERUBUGA wari umaze imyaka 20 kubuyobozi bw'ingabo yica agakiza akica igisirikare cya FAR kugeza ubwo mwasanze cyarabaye imyase none ngo Kagame yababohoje ibyo mwaharaniraga ? ese ko mwarabagabo ubundi yababohoje ibyo mwita ibyanyu mwarihe mwa baswa mwe? izina INKOTANYI mwaritesheje agaciro nubwo mwirirwa muryiziritseho kandi mwarazijemo muri ba rusahuriramunduru. Ntihagire abibwira ko twabikomye, uko niko kuri kandi burya ntawuhana uwahanutse!!!
Ubutaha tuzabagezaho muburyo buvunaguye uko za bihehe zari mu nkotanyi uko urwanda zari zararuteye imirwi n’uko baje gukomwa munkokora.
Umukunzi wa kamarampaka NYAGATARE.


text:
Iki gitaramo cyabaye ku Cyumweru tariki 7/10/2018 kibera kuri EPR Kanombe/Kabeza Kuva Saa Cyenda z'amanywa. Trinity Worship Centre yari iri kumwe na Aline Gahongayire, Papa Emile, Nelson Mucyo, Prosper Nkomezi n'abandi. Igitaramo cyaranzwe n'ibihe bidasanzwe mu kuramya Imana ndetse no kuyihimbaza.
Trinity Worship Centre mu gitaramo bakoze kuri iki Cyumweru
Trinity Worship Centre yishimiwe cyane mu ndirimbo zinyuranye yaririmbye ndetse no mu mikino yakinnye cyane cyane umukino ushushanya ko Yesu Kristo ari we uruhura abarushye n'abaremerewe. Mugwaneza Jean Pierrre umuyobozi wa Trinity Worship Centre yabwiye Inyarwanda.com ko batunguwe n'ibyabereye mu gitaramo cyabo kuko bavugaga ko bifuza gukora igitaramo cy'umuriro, ariko bikarangira bakoze igitaramo cy'ikibatsi. Yagize ati:
Igitaramo cyari cyiza cyane, byanze bikunze iyo utegura igitaramo, hari ishusho uba ucyifuzamo ariko ishusho twabonye uyu munsi irenze uko twabiteganyaga kuko twavugaga ko dukeneye igitaramo cy'umuriro ariko cyabaye ikibatsi, cyari cyiza cyane kabisa. Habayemo kuramya Imana guhimbaza Imana, icyari kigambiriwe byari ukugira ngo abantu babohokere Imana, bashime Imana, babyinire Imana kuko nka twe nka Trinity turashima Imana ko mu mezi atatu tumaze tuvutse turi kubona ibitangaza by'Imana.
Trinity Worship Centre igizwe n'abaramyi baturuka muri EPR no mu yandi matorero atandukanye, icyakora icyicaro gikuru mu Rwanda kibarizwa kuri EPR Kanombe/Kabeza. Babwiye Inyarwanda.com ko bafite icyizere cyo gukomeza gushinga imizi mu gukorera Imana haba mu muziki no mu bundi buryo kuko bizeye Imana byongeye bakaba baravukiye mu itorero ndetse rikaba ribashyigikiye. Nyuma y'iki gitaramo, bagiye kwitegura Trinity Talent show izaba mu kwezi kwa 12 bizaba ari ibintu byiza cyane.
REBA UKO BYARI BIMEZE MU GITARAMO CYA TRINITY WORSHIP CENTRE
Nkomezi Prosper mu gitaramo cya Trinity Worship Centre
Aline Gahongayire mu gitaramo cya Trinity Worship Centre
Emile Nzeyimana (Papa Emile)
Mugwaneza Jean Pierrre umuyobozi wa Trinity Worship Centre
Banyuzwe cyane n'igitaramo bakoze kigahembura imitima ya benshi


text:
Akamaro k’imbuto z’ipapayi ku buzima
Mu gihe benshi iyo tumaze kurya ipapayi tutibuka kubika imbuto zaryo, nyamara burya imbuto z’ipapayi zifitiye akamaro kanini umubiri wacu. Gusa mu gihe ipapayi ubwaryo riryohera, ntugirengo kurya imbuto zaryo nabyo biraryohera ahubwo zo zifitemo akantu ko kurura no kuryaryata ariko ibyo ntibyakaguteye ikibazo kuko n’ubundi nta muti uryoha. Muri iyi nkuru tugiye kukubwira bimwe mu byiza byo kurya imbuto z’ipapayi, uko ziribwa ndetse n’abatemerewe kuzikoresha.
Akamaro k’imbuto z’ipapayi ku buzima.
-
Kuvura inzoka zo mu nda
Imbuto z’ipapayi zibonekamo enzyme yitwa papain iyi ikaba izwiho gufasha umubiri gusohora muri wo utuyoka twose nka za ascaris, ankylostome, oxyures n’izindi zo muri ubwo bwoko. Uretse kuzisohora kandi, mu mbuto habonekamo na carpaine izwiho kwica inzoka zo mu nda ndetse no kuri amibe irebaho.
-
Gusana umwijima wangijwe n’inzoga
Kunywa inzoga nyinshi kandi igihe kinini bituma umwijima ubyimba kandi ugakomera. Bityo ntuba ukibasha gusohora uburozi mu mubiri bikaba byatera indwara zinyuranye. Imbuto z’ipapayi rero zifasha mu gutuma umwijima wongera gusubirana ubushobozi bwawo. Ufata utubuto 10 ukadusya ukavanga n’ikiyiko cy’umutobe w’indimu nuko ukabishyira mu kirahure cy’amazi ukinywera. Ibi ubikora kabiri ku munsi byibuze mu gihe cy’ukwezi. Gusa niba hari imiti uri gufata wahawe na muganga kubera iki kibazo, mbere yo gukoresha izi mbuto wabanza ukamugisha inama.
-
Kurwanya mikorobi mbi zazanwa n’ibiryo byanduye
Akandi kamaro k’imbuto z’ipapayi ni ukurwanya ubwandu bunyuranye bwa mikorobi cyangwa se kurya ibiryo byanduye. Ubushakashatsi bunyuranye bwagaragaje ko izi mbuto zifitemo ubushobozi bwo kwica E.coli, Salmonella, Staphylococcus n’izindi bagiteri mbi zakanduza ibyo kurya, Mu gihe wumva uguwe nabi nyuma yo kurya usabwa gukoresha imbuto z’ipapayi byibuze iminsi itatu kugeza wumvise ubaye neza. Wanasya ukavanga agafu mu byo kurya nubwo byaba bike bizagufasha nabyo. Mu gihe utizeye isuku y’ibyo urya, wabigira akamenyero ukajya uhorana agafu k’izi mbuto ukaminjira mu byo urya cyangwa se ukavanga mu mazi ukanywa nyuma yo kurya.
-
Kubuza Candida gukomeza kororoka
Ubusanzwe izi mikorobi twese turazigira ariko iyo zibaye nyinshi zitera umubiri ibibazo binyuranye harimo umunaniro uhoraho, kugabanyuka k’ubudahangarwa, kubyimba amara n’ibindi binyuranye biba mu rwungano ngogozi. Niba ushaka kurwanya izo mikorobi usabwa gukoresha imbuto nshashya zitumye hagati ya 10 na 12 ukabanza kubinywa mu nda nta kindi kirimo. Ukabikora 2 cyangwa 3 ku munsi.
-
Kurinda impyiko
Ku bantu barwaye diyabete, bahorana stress se bagira ikibazo cyo kuba impyiko zabo zishobora kwangirika bityo ntizibashe kuyungurura neza imyanda izanwa n’amaraso. Gukoresha imbuto z’ipapayi bifasha mu kurinda impyiko zabo zigakomeza akazi kazoo neza.
-
Gufasha igogorwa
Usanga bamwe barya bikabaheramo cyangwa ugasanga batumbye. Akenshi biterwa no kurya ibikize kuri poroteyine nk’inyama, amagi, ibishyimbo, amata n’ibiyakomokaho n’ibindi. Uko gutinda mu nda bituma ushobora gutura ubwangati, usura imisuzi inuka cyane ndetse no mu nda ukumva havugamo ibyuka.
Kubyirinda ni ukurenza utubuto tw’ipapayi kuri ibyo byo kurya cyangwa ukavanga agafu kazo kuri byo.
Ziribwa gute?
Uretse aho byavuzwe ukundi naho ubusanzwe ni ukwanika imbuto noneho ukajya ufata 12 ukazisya ukavanga mu kirahure cy’amazi ukanywa byibuze buri gitondo utaragira ikindi ufata. Ushatse wakongeramo ubuki ikiyiko kimwe. Uramutse utazajya ushobora kuzisya buri munsi wasya nyinshi ukabika ifu ukajya ukoresha agace k’akayiko gato mu kirahure cy’amazi.
src: Umuti


text:
Umuhanuzi mu gihugu cya Afurika y’Epfo uzwi nka Seer 1 yazuye umwana w’umusore wazanywe mu rusengero n’ababyeyi abantu barumirwa.
Uyu muhanuzi uzwi ku mazina ya Seer 1 yakoze ibitangaza asengera umwana w’umuhungu wari witabye Imana arazuka.
Zambia Obsever ivuga uwo mwana nyuma yo gupfa ababyeyi be bamuzanye mu rusengero aho kujya kumushyingura kuko bari barumvise ibitangaza by’uyu muhanuzi.
Uyu muhanuzi avuga ko afite imbaraga zirimo kuba yahindura umugabo umugore, umukene umukire no kuba yagukiza inyatsi.
Ati “ Mifite imbaraga, Nshobora gukora icyo nshaka harimo guhindura umugabo umugore, kuguha ubukire nkaguiza icyantsi.”
Bwana na Madamu Clive bafashe umwanzuro wo kuzana umwana wabo wari witabye Imana ngo amuzure kubera ko bari basanzwe barumvise ibitangaza uyu muhanuzi akora.
Ntabwo ari inshuro ya mbere akoze ibitangaza nk’ibi kuko kuko mu cyumweru gishije nabwo yasabye ko amadorali yinjira mu mifuka y’abantu bikaba ubwo yarari kuri Televiziyo mu mugi wa Johannesburg.
Kugeza ubu abantu bamwe bamufata nk’umuntu ukoresha amagini mu gihe abandi bamubona nka Mesiya.
Ku Cyumweru gishize nibwo itangazamakuru ryihereye amaso ibihumbi byabayoboke bamuhimbaza abandi bakamwita Yesu.
Bene aba ntimukabemere.Ni imitwe baba bateka ngo babone amafaranga.Buriya yumvikanye n’ababyeyi,byitwa ko umuhungu wabo yapfuye,bamuzana mu rusengero yigize umupfu.Ni kimwe na biriya ba Bishop RUGAGI cyangwa Pastor NTAMBARA babeshya abantu ngo barabakiza.Mujye mwibaza muti: Kuki nta muntu nzi neza muli Kigali wahagurutse mu igare akagenda?Cyangwa Kajoliti wakize ijisho,wasubiranye ukuboko,etc..Gihamya simusiga ko baba babeshya,nuko buri gihe basaba amafaranga.Iyo Abigishwa ba Yesu bakizaga abantu,niyo wabahaga amafaranga barakubwiraga ngo "uragapfana n’ayo mafaranga yawe".Bisome muli Ibyakozwe 8:18-20.Nubwo Pastors biyita abakozi b’imana,Bible ibita "abakozi b’inda zabo" (Abaroma 16:18).


text:
Dusangirijambo : Koko abantu bakeya nibo bazarokoka ?
I. Amasomo ya Liturjiya yo kuri iki cyumweru cya 21 gisanzwe – C
*Isomo rya mbere: Izayi 66, 18-21.
*Zaburi 117(116),1. 2.
*Isomo rya kabiri: Abahebureyi 12,5-7.11-13.
*IVANJILI: Luka 13, 22-30.
Nuko Yezu anyura mu migi no mu nsisiro yigisha, yerekeza i Yeruzalemu. Haza umuntu, aramubaza ati «Mwigisha, koko abantu bakeya ni bo bazarokoka?» Nuko arababwira ati «Muharanire kwinjirira mu muryango ufunganye; ndabibabwiye: benshi bazagerageza kwinjira, ariko boye kubishobora. Koko rero, nimuzaba mukiri hanze, igihe nyir’urugo azahaguruka agakinga, n’aho muzakomanga kangahe muvuga muti: ’Shobuja, dukingurire’, azabasubiza ati ’Sinzi iyo muturuka.’ Ubwo muzatangira kuvuga muti ’Twaririye kandi tunywera imbere yawe, ndetse wigishirije no mu materaniro yacu.’ We rero azabasubiza ati ’Sinzi iyo muturutse; nimumve imbere mwa nkozi z’ibibi mwe!’ Ubwo ni bwo muzaganya mugahekenya amenyo, mubona Abrahamu, Izaki na Yakobo, n’abahanuzi bose bari mu Ngoma y’Imana, naho mwe mwaraciriwe hanze. Bazaturuka iburasirazuba n’iburengerazuba, baturuke mu majyaruguru no mu majyepfo, bazakikize ameza mu isangira ry’Ingoma y’Imana. Bityo hari abo mu ba nyuma bazaba aba mbere, hakaba n’abo mu ba mbere bazaba aba nyuma.»
II. Tuzirikane
Ikibazo kibajijwe Yezu ni iki : «Mwigisha, koko abantu bakeya ni bo bazarokoka?» Yezu ntasubiza atanga umubare w’abazarokoka ! Kumenya umubare sibyo by’ingenzi. Baba benshi cyangwa bake…. Icyo Yezu abona gikenewe ni ukumenya inzira n’uburyo bwo kwirokora. Aragira ati :«Muharanire kwinjirira mu muryango ufunganye ».
Iyo uzi neza ko ugomba kunyura mu muryango ufunganye hari ibyo wirinda! Wirinda kwigwizaho imizigo yagorana mu gihe cyo guhita . Wirinda kubyibuha birenze ubushobozi bw’umuryango (obésité)!
Mu Bayisraheli bo mu gihe cya Yezu , hari abari bazi ko « ijuru » ari uburenganzira bwabo kuko ari isezerano ryahawe ba se na ba sekuru. Hari abumvaga ko bagomba kudamarara kuko umukiro ari uwabo. Abo nibo Yezu acyamura akababwira ko ibyerekeye gucurwa ari impano Imana iha buri wese, bityo buri wese mu bwigenge bwe akaba yayakira cyangwa akayanga.
Kurokoka si ikibazo cy’umubare, ni ikibazo cy’ubwigenge bwa buri wese. Ntawe ucungurwa atabishaka…..!
III. Isomo ku Banyarwanda bo muri iki gihe
Abanyarwanda bari mu bibazo bikomeye kandi ikibazo nyamukuru bafite ni ubutegetsi bw’igitugu bubahoza mu iterabwoba, inzara, kwamburwa ibyabo, irondakoko…. Buri mwenegihugu ashobora kwiyumvisha ukuntu ikibazo kiriho gikomeye. Ariko ikigoye gushyikira ni ukumenya uko igisubizo cyaboneka.
Abatari bake bakomeje kwishuka ko igisubizo kizatangwa n’ « umubare »! Usanga bafite imitekerereze iteye itya : Niba abanyapolitiki n’abayobozi bose b’amashyirahamwe ya sosiyete sivile badashyize hamwe ngo babe benshi noneho bagire ingufu….nta gisubizo giteze kuzaboneka . Nyamara wakwitegereza abaryoherwa no kuvuga bene ibyo, ugasanga nta kizima bakora kugira ngo uko gushyira hamwe gushoboke , cyangwa se ugasanga aribo bakora ibishoboka byose kugira ngo abo banyapolitiki batazigera bashyira hamwe !
Icyo isomo nk’iri rya Liturjiya rishobora kutwungura ni ukutwigisha ko umukiro udaturuka ku mubare, bityo ngo « nyamwinshi » abe ariyo ifite ibisubizo byanze bikunze ! Ibisubizo biganisha ku kurokoka bituruka ahubwo ku kwitanga n’ibikorwa by’abazi kunyura mu muryango ufunganye! Abakora ibishoboka byose ngo bataranganzwa n’imizigo itari ngombwaishingiye ahanini ku guhihibikanira kwigwizaho ibyisi !
Abasimbuka uwo mutego wo guhora baharanira inyungu zabo bwite zonyine bakagira byinshi bigomwa kugira ngo bashobore kwitangira by’ukuri inyungu rusange , ntibakunze kuba benshi koko. Niyo mpamvu Ikipe itegerejweho abazacungura abanyarwanda by’ukuri idakwiye gucibwa intege no kwisanga igizwe n’abenegihugu mbarwa! Ukuri ni uko nguko…. ubyumva ukundi nawe tumwifurije kugira amahoro n’imigisha.
Yezu arushaho gusobanura igisubizo cye agira ati: « hari abo mu ba nyuma bazaba aba mbere, hakaba n’abo mu ba mbere bazaba aba nyuma ».
Koko rero hari abo twakomeje kwizera ko aribo umukiro wakagombye guturukaho. Gusa twarategereje amaso ahera mu kirere ! Abanyarwanda bazemera gukomeza kureregwa kugera ryari ?
Igihe kirageze ngo dufungure amaso tumenye ukuri: « Uwihambire ku byahise, barajyana« , naho « ugerageza kugomera ibyaje bikamuhitana » ! Ngiryo ibanga ryo kuva mu bitotsi n’ubuhumyi, tugatangira gukora ibikorwa by’abantu bazi neza iyo bavuye, bakaba babona neza aho berekeza .
Nifurije icyumweru cyiza , mwebwe mwese abagira icyo mukora, kabone n’iyo kaba akantu gato, kugira ngo mugoboke Abanyarwanda bari ku ngoyi y’iterabwoba kabuhariwe rya FPR-Inkotanyi.
DUSENGE :
Bikiramariya Nyirimpuhwe,
Wibuke ko ntawigeze kumva,
Ko washubije inyuma uguhungiyeho,
Agutakambira ngo umurengere umusabire
Nicyo gituma nkwizera,
Ndakugana nkuganyira ngo umpagarareho kuko ndi umunyabyaha
Mubyeyi w’Umukiza, ntiwirengagize ibyo nkubwira,
Ubyumve ubyiteho,
Amina.
Uwanyu, Padiri Thomas Nahimana.


text:
Uzamberumwana Oda Paccy bakunze kwita Paccy, yavutse taliki 06 Werurwe 1990, avukira mu mujyi wa Kigali mu karere ka Gasabo, mu Gatsata. Paccy ni imfura mu muryango w’abana babiri, akaba agifite Nyina umubyara gusa, ubu ni umubyeyi w’umwana umwe w’umukobwa.
Amashuri yize
Uzamberumwana Oda Paccy yize mashuri y’incuke mu Gatsata ku kigo ngo atacyibuka neza, amashuri abanza ayigira kuri Ecole Primaire de Gatsata, akomereza ayisumbuye mu cyiciro rusange ku kigo cya Ecole Secondaire de Buringa na APEM Ruli, aza kurangiriza amashuri yisumbuye ku kigo cya EAV Bigogwe.
Paccy yahagaritse kwiga mu ishuri ry’ikoranabuhanga rya Kigali KIST amaze kwiga umwaka umwe gusa ariko akaba amaze kwiyandikisha mu ishuri rya RTUC, aho agiye gukomereza amashuri makuru.
Mu buzima busanzwe akunda kubana n’abantu bake ariko bamuha amahoro ni ukuvuga batamuteza ibibazo ariko akanga umuntu umubangamira. Paccy mu buzima bwe yashimishijwe n’umunsi wa mbere yafataga urubaho ajya kwiga ariko ngo ntashobora kwibagirwa agahinda yatewe na Jenoside yakorewe Abatutsi mu mwaka wa 1994, ati :” mbabazwa cyane n’uburyo Abanyarwanda aritwe twisenyeye igihugu mu gihe aritwe ahubwo tuba tugomba kucyubaka.”
Paccy ngo Nyina wenyine niwe wigeze kumukorera ikintu cyiza kikamushimisha cyane n’ubwo adashobora kugitangaza ariko ngo ibyamubabaje byo n’ubwo ari byinshi yumva atari ngombwa kuvuga uwamubabaje kurenza abandi.
Ku bijyanye n’ibyo akunda kurya, Paccy ati “Ndamutse ngusuye ukanzimanira amafiriti n’inyama nkamanuza amazi meza waba umpaye ikaze neza cyane.”
Amateka ye muri muzika
Inganzo ya Paccy avuga ko ayikomora kuri Nyina umubyara kuko nawe hari indirimbo z’icyunamo yaririmbye, kandi ngo yiyandikira indirimbo ze zose.
Atangaza ko kugirango yandike indirimbo akenshi inganzo (inspiration) ayikura ku byo abona mu buzima busanzwe bwa buri munsi no ku mateka yumva cyangwa yabonye y’ibyabayeho rimwe na rimwe no mu bitekerezo agenda abwirwa n’abakuru. Avuga ko kandi burya ngo iyo atishimye cyane cyane iyo ari wenyine ashobora kwandika indirimbo nyinshi cyane.
Oda Paccy yakuze akunda Eminem na Dr. Dre cyane akaba yumva Imana imufashije nawe yazagera ku rwego rwo hejuru cyane. N’ubwo afite igikombe yegukanye muri Salax Awards, Paccy yumva ntaho arageza umuziki we ugereranyije n’intego yihaye agitangira muzika kuko yumva amaze kugera gusa kuri 40% by’aho ashaka kugera.
Iyi ikaba ariyo mpamvu yafashe ingamba nshya n’imikorere mishya kugira ngo abashe gushyika no kuri 60% isigaye kandi yizeye kuzagera ku ntego ye (100%) nta kabuza.
Reba Video
Urukundo
Uzamberumwana Oda Paccy aka Paccy
at 16:28
Labels: abahanzi nyarwanda, ibyamamare


text:
Nubwo umugore ashobora gushwana n’umugabo we rimwe na rimwe, hari uburyo ashobora gukoresha akamwigarurira bwangu akoresheje iturufu yo kumumara uburakari.
Umwanditsi w’Ibitabo Christian Carter washinze urubuga Catchhimandkeephim rwandika inkuru z’urukundo n’uburyo abagore bakwiye kwitwara ku bagabo, yagaragaje ibyatuma umugore yongera kugirana umubano mwiza n’umutware we mu gihe bashwanye.
Uyu mwanditsi avuga ko kurakara no guta umutwe atari igisubizo muri ibyo bihe, ahubwo umugore agomba kumenya uko yitwara mu buryo bumufasha gukemura ikibazo kiri mu rugo abereye umutima.
Kumenya ko ibyiyumviro by’umugabo bihinduka vuba
Igihe ugiranye ikibazo n’umugabo wawe cyangwa se umusore w’inshuti yawe ukabona aguteye umugongo, ugomba kwibuka ko hari impamvu zari zaratumye agukunda. Nubwo aba yagutaye, ugomba kuzirikana ko abagabo bashobora guhinduka vuba ndetse ugaha agaciro urukundo mufitanye, yasembuye ukarumwemerera.
Abagore bazi iryo banga ntibagirana ikibazo n’abagabo ngo baterere iyo ahubwo barikoresha mu kubafasha gucururuka.
Christian ati “Ku mpande ebyiri birashoboka, ushobora gucisha make umugabo wari waguhuzwe akakugarukira, akumva nta wundi muntu yifuza kubana nawe atari wowe, kumenya ko bahinduka vuba ni amahirwe yo gutuma umugusha neza.”
Gusembura ibiganiro mukongera kuvugana
Mu kugarura umubano n’umugabo wawe biba ngombwa iyo umusembuye wifashishije ibiganiro bigamije guhembera inseko kuko bibafasha kongera kunga ubumwe aho kuba ba nyamwigendaho.
Muri iki kiganiro uca ku ruhande icyatumye mushwana, ukaba wazagikomozaho mwongeye kuvuga rumwe, umutima wasubiye impembero.
Kumwibutsa ibyo umukundira
Uyu mwanditsi avuga ko nubwo haba habaye ikibazo hagati yawe n’umusore mukundana cyangwa umugabo wawe, uba ukwiye kumwibutsa ibyo umukundira bituma yumva ko adakwiye guheranwa n’icyabatanyije.
Ati “Aho kugumana uburakari ahubwo umwibutse ibintu umukundira n’impamvu ukimwifuza mu bihe byawe biri imbere. Ibyo bizatuma acururuka yumve ko ibyiza mufitanye biruta ibibi byabaye.”
Kora ku buryo agutekerezaho
Uburyo umuntu yitwara mu kibazo butuma gikomeza kugira ubukana cyangwa se kigakemuka.
Ibikorwa by’umugore n’imyitwarire ye yo kwishyira hejuru, kurakara mu gihe habaye ikibazo bituma umubano we n’umugabo bagiranye ikibazo uba mubi cyangwa ukagaruka bitewe n’uburyo yabyitwayemo.
Mu mibanire y’abari mu rukundo haba hakenewe koroherana mu gihe habaye ikibazo no kwiga kwitwara neza mu buryo kitazasubira.


text:
Umuryango RUB urasaba ko harwanywa ihohoterwa nÔÇÖitotezwa rikorerwa abafite ubumuga bukomatanyjie
Abahanga mu bumenyi bw’isi bavuga ko isi imaze imyaka myishi cyane ibyo bikaba bituma igenda ihinduka biturutse kubiyibera ho byaba intambara,inganda zigenda ziyongera umunsi ku munsi ibyo bigira ingaruka ikomeye kubinyabuzima biyiriho harimo n’umuntu.
Uko hagenda hagaragara intambara hirya no hino hamwe hifashishwa ibitwaro bya kirimbuzi ni nako abantu bagenda bangirika mu miterereye yabo cyane cyane mubice byirema byabo .
bikaba byaratumye hirya no hino ku isi hagaragara abantu benshi bari kuvukana ubumuga kuburyo ubona ko bitandukanye cyane no mu minsi ya kera
Amahirwe menshi ku gihugu cy’u Rwanda kugira abo bantu kuko ni ubwo kitagira inganda zikomeye cyane nyamara kiri mu bihugu bicye ku isi byahuye ni isanganya yi gikorwa cy’ubunyamaswa cya Genocide bigatanga amahirwe menshi kandi kubantu benshi yo kuba bavukana ubumuga bamwe batazi iyo buba bwaraturutse babibona bibagwiriye.
natwe twisanze tumeze gutya ntaruhare twabigizemo
Mukiganiro n’abanyamakuru kuri uyu wa gatanu tariki 29/04/2016 bamwe mu mirya ngo iharanira ko abafite ubumuga nabo bagira agaciro nkabandi banyarwanda bose . dore ko usanga 90% aribo baba barishyize hamwe ngo barebe ko hari icyo bakwigeza ho.
ibyo bitangajwe mu gihe hamaze kugaragara ihohoterwa rikorerwa abafite ubumuga bwaba ari ubusanzwe cyangwa ubukomatanyije hirya no hino mu Rwanda .
Nyamara kandi kuba bakorerwa iryo hohoterwa bo bavuga ko ari no kubasonga dore ko batajya bavugwa kuko mu bayobozi b’ u Rwanda usanga ari gacye cyane hashobora kuvugwa ikibazo cyabafite ubumuga.
Pelagie Muhorakeye uhagarariye RNADW arasaba abanyarwanda ko bamenya ko abafite ubumuga ari umuntu nk’abandi ko yavutse nk’abandi kandi ko ntaruhare yabigizemo ,atangaje ibyo mu gihe hirya no hino hakomeje kumvikana imvugo itari nziza bavuga ko kuba umuntu avukanye ubumuga bituruka kubabyeyi babo baba baragiranye amasezerano na shitani. Ibyo akaba abyamaganira kure akaba asaba abantu ko bamenya abifie ubumuga bukomatanyije ari abantu nk’abandi.
Naho vice perezida wa RUB nawe yagarutse kuri icyo kibazo gikomeje kugaragara cyo gushaka gushyira ubumwe hagati y’abantu na satani,ubwo yabazwaga koko niba icyo kibazo cyo guhabwa akato ni hohoterwa kiriho yasubije itangazamakuru ko gikabije ubukana kuri we akaba yumva ko abanyarwanda bakwiye guhagurukira hamwe bakabirwanyiriza hamwe .
Bimwe mu bikorwa by’urugomo birahari ni nkaho mu karere ka Gakente hagaragaye igikorwa cyo gufata kungufu cyabayeho nyuma yaho uwagikoze akaza kwerecyeza inzira ya Uganda .
Ese ni iki inzego za leta zitecyereza kuri iki kibazo ?mu kiganiro n’abanyamakuru cyakonzwe kuri uyu wa gatanu mu ishyaka PSR ubwo perezida w’ishyaka nayakubahwa RUCIBIGANGO akaba ari n’umudepite mu nteko ishinga amategeko y’u Rwanda ubwo yabazwaga icyo atecyereza kubana basigajwe inyuma aho usanga batagira amahirwe yo kwiga.yasubijeko we azi neza ko hari amafaranga agenwa na leta.
Ariko niba batabona ubufasha hakongerwamo ubuvugizi hakamenyekana neza icyo kibazo.
Igisubizo kitumvikana neza muri RUB kuko ubu habarurwa abarenga 112 bafite ikibazo cy’ubumuga bukomatanyije kandi badafite ubufasha buhagije dore ko usibye kubarecyera iyo mu miryango batigeze bagira mahirwe yo kwigishwa kuvugana, umushinga bemeza ko uhenze kuboryo bamwe bibaza ko leta yaba iwuhungira kure.
Ese koko abantu baba baravukanye ubumuga baba bafitanye isano yahafi na shitani reka turebe icyo bibiriya ibivugaho dusome Yohana igice cya 9:1-5.
Turaza gusobanukirwa neza niba koko abo bavandimwe bacu bafitanye isano n’imyuka mibi.
BANGANIRIHO THOMAS


text:
Ingaruka zo gukorera kuri mudasobwa igihe kinini cyane
Gukoresha mudasobwa bigenda birushaho gucyenererwa mu gukora akazi. Mu mirimo itandukanye usanga mudasobwa yarabaye igikoresho cy’ ibanze ndetse ugasanga abantu bamara igihe kinini cyane kuri mudasobwa bakora ibintu byinshi bitandukanye. Ariko nubwo mudasobwa ikoreshwa mubintu byinshi ndetse n’ abantu benshi, burya no kuyikoresha igihe kinini bifite ingaruka nyinshi bishobora gutera ku mubiri w’ umuntu uyikoresha. Zimwe muri izo ngaruka nizo ngiye kuvugaho muri iyi nkuru.
Ese nkawe umuntu umara igihe kinini imbere ya mudasobwa ukora ibintu bitandukanye nko kuri internet aho ushobora kuba uri kuri ku mbuga nkoranyambaga cyangwa ukora ibindi bitandukanye, wigeze wibaza bimwe mu bibazo by’ ubuzima bishobora guturuka kuri iyo mikoresherezwe ya mudasobwa mu gihe uyimaraho umwanya munini ?
Hari impamvu nyinshi zituma abantu benshi tujya twirengagiza izi ngaruka mbi zishobora kuza mubuzima bwacu, imwe muri izo mpamvu ni ukuba umuntu yumva ko ahuze cyane.
Noneho reka turebere hamwe ibintu rusange bishobora gutera ibibazo by’ ubuzima mugihe umuntu amara igihe kinini akoresha mudasobwa, ndetse n’ uburyo wabyirinda :
1. Posture (uburyo ukorera kuri muri mudasobwa)
Posture ni uburyo abantu bakoresha kugirango bakorere kuri mudasobwa mu gihe runaka. Ubwo buryo bushobora kuba kwicara, guhagarara, ndetse bashobora no kuyikoresha baryamye. Gukoresha position mbi mugihe uri gukoresha mudasobwa bituma ugira ububabare mu mugongo, mu bice by’ urutugu, ijosi ndetse n’ ahandi. Niyo mpamvu ugomba kubyitondera.
Ibibazo bikunze kugaragara bijyanye na posture akenshi usanga bijyana n’ uburyo bw’ ibikoresho bikoreshwa mugihe uri gukorera kuri mudasobwa. Ushobora kuba uri gukoresha ameza magufi, bityo bizagusaba kunama kugirango ubashe kureba neza kuri mudasobwa.
Igisubizo kuri iki kibazo ni ugushaka ameza akoze neza kugirango ubungabunge ubuzima bwawe bigufashe kwirinda ububabare bw’ umugongo n’ ahandi. Buri gihe ugomba kwibuka kwicara muburyo butuma ureba neza kuri mudasobwa ariko udahese umugongo. Mukubikurikiza wakwifashisha urugero rwatanzwe kw’ ifoto iri hejuru. Nanone ntukajye wibagirwa kwiha akaruhuko inshuro nyinshi kugirango urambure imitsi n’ umubiri muri rusange. Wihe nk’ umunota umwe wo kugendagenda nyuma y’ agahe runaka.
2. Eyestrain (uburwayi n’ ububabare bw’ amaso)
Kumara umwanya ukabije ureba muri mudasobwa, bitewe n’ urumuri ifite bishobora gutera indwara z’ amaso zitandukanye ndetse n’ umunaniro.
Bimwe mubyo wakora ngo wirinde ibyo bibazo bya Eyestrain :
- Kugabanya urumuri ruturuka muri mudasobwa (brightness level)
- Ntukajye wegereza mudasobwa hafi cyane y’ amaso yawe
- Gerageza guteganisha amaso na screen ya mudasobwa
- Gerageza guhumbya(blink). Guhumbya inshuro nyinshi mugihe uri kureba muri screen ya mudasobwa ni byiza kuko bituma amaso yawe ahorana guhehera.
- Ibuka gufata akaruhuko nyuma y’ igihe runaka kugirango amaso yawe nayo aruhuke.
- Ntugahite woga mumaso muri ako kanya ucyimara kurangiza gukoresha mudasobwa igihe kinini.
- Bibaye ngombwa niba warabyandikiwe na muganga, ushobora kugura lunettes(glasses) zikagufasha gukorera kuri mudasobwa kugirango utiyangiriza amaso kurushaho.
3. Radiation
Hari za radiation zituruka kuri mudasobwa (electromagnetic radiation (EMR)) zishobora gutera indwara zitandukanye.
Icyi kibazo usanga akenshi abantu bataragitinzeho cyane cyangwa ngo gikorerweho ubushakashatsi bwinshi, impamvu nuko mudasobwa zari zitarakwira cyane cyangwa ngo zikoreshwe n’ abantu benshi. Kurubu turi mugihe ikoranabuhanga rikoreshwa mubintu byinshi cyane. Umuntu ashobora kumara amasaha y’ igice cy’ umunsi wose akoresha mudasobwa.
Icyo wakora ngo wirinde radiation nuko wagerageza kwitarura ibyo bikoresho bishobora kohereza radiation. Niba uri gukoresha mudasobwa, gerageza kutayiyegereza cyane.
- Mugihe ufite Operating system ebyiri cg nyinshi muri mudasobwa, ushobora guhagarika izo udashaka ko zigaragara
- 6 Steps in Making A Safe and Strong Internet Password
- Videwo, amafoto nibindi byo kuri facebook ushobora kubibika ukazongera kubibona bitakugoye. Reba uko wabikora
- Ultimate Guide to Safeguard & Backup Digital Photos
- Ese hari ibintu watakaje cg wasibye utabishaka ? Reba uburyo bworoshye bwo kubigarura
- 5 Tips of how to keep your smartphone good as new
- Answers to Questions about Fiber Optics Technology
- Top 7 Reasons of Why to Use Firefox instead of Chrome
- Utuntu tw’ ubwenge ukwiriye kumenya kuri whatsapp
- Changing the Whatsapp group subject


text:
Mu gihe byari bimenyerewe ko igikombe cy’isi gikunze kuba mu mezi ya Kamena na Nyakanga FIFA yarangije kwemeza ko igitaha cy’umwaka wa 2022 kizaba hagati mu kwezi k’Ugushyingo kugeza mu k’Ukuboza, kubera izuba ry’igikatu rikunze kuba muri Quatar.
Iyi myanzuro yafashwe mu nama y’Ishyirahamwe ry’umupira w’amaguru yateranye ku wa gatanu tariki ya 13 Nyakanga 2018, yemeza ko bitewe n’izuba riba riri mu gihugu cya Quatar mu mezi ya Kamena na Nyakanga, bidashoboka ko byakorohera abantu batamenyereye ubu bushyuhe kuba bari muri iki gihugu. Iyi nama yemeje ko igikombe cy’isi cya 2022 kizaba hagati ya tariki 21 Ugushyingo na 18 Ukuboza.
Kuri ubu abantu benshi baribaza niba muri aya mezi amashampiyona atandukanye yo ku mugabane w’i Burayi azahagarara kuko muri aya mezi igikombe cy’isi kizaberamo, ubusanzwe yabaga ageze aharyoshye kandi akurikiranwa n’abantu benshi.
Igokombe cy’isi 2022 gishobora kuzaba icya nyuma kitabiriwe n’amakipe 32 kuko biranugwanugwa ko ashobora kuzava kuri 32 akaba 48.
Igihugu cya Quatar giherereye ku mugabane wa Aziya imwe mu migabane izwi ho kugira ikigero cy’ubushyuhe kiri hejuru dore ko mu mezi ya Kamena na Nyakanga iki gihugu kiba kiri hagati ya dogire Celsius 45 na 50, bikaba byagora abantu benshi barimo abanyaburayi kwihanganira ubu bushyuhe.
Raoul Nshungu


text:
1
nibyo koko perezida avuze ibiribyo umuturage arataka niyoyabamokurenga akabura umuyobozihafi bigate kugera munkiko hanyu ma kavugako begereye abatura bagashaka akamenyetso gato ngifoto cyagwa yogentera ku, igare cya moto agakoshereza inama mugasa ntere kumugi umuturage urimucyaro ndabimenye kandi mucyaro inkangu ziriguteranya abaturage nabana barwaye bwaki cyakwa kutabaryanakwiga baragira amatunko
ubwo baraje kwiyamamaza nibirangira bicare.bati umusoro wubutaka winzu tuwukube incuro icumi kuko utowe, ahita yibagirwa uko umuturage abaye ho nyamara bakibagirwa ayo binjizaga.mbere yo kuba bo! nuwari mwarimu biba birangiye hehe ni giturage, nuko babaye ho "izo ntumwa za rubanda! !rubanda bavugira bazongera kubabona amatora ageze! ! winjiye milioni ku kwezi wamenya ute ko hari utinjiza na bitanu !aliko agomba gusora uko byagenda kose ngo umushahara uboneke!!
1


text:
1
Perezida Assad ni docteur muri m├ędecine, ophtalmologue. Nta kibi nko kubona ibintu uzi ingaruka zabyo bikugwirira. Ninko, Ku musirokare, kubona bagitunze imbunda, uzi neza icyo bisobanuye.
Humura Madame uzakira rwose...
Icyampa Imana igakiza uyu mugore wanze guta umugabo we mu kaga n'akangaratete ka bene wabo b'abazungu b'abiyemezi baba bumva uwo badashaka wese bamuhimbira ibyaha gusa. Bashar Al Assad ni umugabo kandi azi ubwenge. Yahanganye na Abamalayika b'umukara arabatsinda. Ubu barimyiza imoso araharanira kwiyubakira igihugu. Assad kandi yashyize hamwe abasirikare be kandi baratsunda.
Imana umutabare akire vuba
1


text:
Nyuma y’uko abakozi basaga 700 bahoze bakorera ibigo bishinzwe gukwirakwiza amazi n’amashanyarazi WASAC na REG bahagaritswe mu kazi mu buryo bavuga ko budakurikije amategeko agenga abakozi mu Rwanda, bakandikira inzego zose zifite uruhare mu kubarenganura ariko ntizigire icyo zikora ku bibazo byabo, ubu bamaze kwiyambaza ibiro by’umukuru w’igihugu kugira ngo barebe ko barenganurwa, byakwanga bagahita bagana inkiko.
Aba bakozi bahoze bakorera ibi bigo bya WASAC na REG, basaba ko bahabwa imperekeza igenerwa abakozi ndetse bongera guhabwa uburenganzira bwabo kuko barenganijwe n’ibi bigo bakoreraga, bakirukanwa nta mpamvu igaragara, ndetse igihe cyo gutanga akazi cyagera abakoze ibizamini bari mu birukanwe ntibahabwe amanota yabo ahubwo bakababwira ko batsinzwe bose. Ibyo ni byo bashingiraho bavuga ko akarengane.
Uhagarariye aba bakozi birukanwe Bwana Musoni Jordi Michel, avuga ko bizeye neza ko mu ibaruwa bandikiye Umukuru w’igihugu ariho hazava igisubizo cyiza kibanyuze, kuko bizeye ko Perezida wa Repubulika ashyira mu gaciro kandi akarenganura baturage bose baba barengana.
Yagize ati “Ibaruwa twayijyanye mu biro by’umukuru w’igihugu ku wa 29 Gashyantare 2016, none dutegereje igisubizo kandi cyiza bitarenze ku munsi mukuru w’umurimo uzizihizwa ku wa 1 Gicurasi. Ariko mu gihe tuzaba tutabonye igisubizo tuzahita tugana inkiko, tujye kurega ibi bigo bya WASAC na REG, kuko ubu twihaye amezi abiri yo gutegereza igisubizo kivuye ibukuru.”
Harerimana Pascal, umwe mu bahoze ari abakozi ba WASAC, avuga ko ababajwe cyane n’uburyo inzego zose zabatereranye mu kibazo cyabo. Ati “Niba u Rwanda ari igihugu kigendera ku mategeko, nyamara twe tukaba dusaba kurenganurwa ntihagire utwumva, ahubwo inzego zose zikadutererana, none tukaba twararinze kugeza ikibazo cyacu ku mukuru w’igihugu ari na rwo rwego rwa nyuma, twizeye ko ruzadufasha kuturenganura. Nsanga abaturage baharenganira ariko mpamya ko Nyakubahwa Perezida wa Repubulika aba atazi ibibazo nk’ibi, ari na yo mpamvu tumutegerejeho igisubizo cyiza nk’uko asanzwe arenganura abaturage hirya no hino mu gihugu.”
Zimwe mu nzego aba bakozi bagejejeho ikibazo cyabo zirimo Komisiyo y’abakozi ba Leta, Urwego rw’umuvunyi ndetse n’Inteko Ishinga Amategeko, nyamara nta rwego na rumwe rwigeze rubasubiza, kugeza ubwo bafashe icyemezo cyo kujyana ikibazo cyabo ku mukuru w’igihugu, na ho batahabona igisubizo kibarenganura, bakagana inkiko.
Aba bakozi bamaze amezi umunani bategereje ko bahabwa imperekeza zigenewe umukozi wa Leta wirukanwe kuko aba bose batangiye akazi ari abakozi ba Leta batijwe ibi bigo, bityo bakaba bafite uburenganzira bungana n’ubw’abandi bakozi basanzwe ba Leta.
Panorama


text:
Mani Martin ubwo yari ageze ku rubyiniro yateruye mu ndirimbo ze zinyuranye atangira gutaramira abakunzi be. Ubwo yari ku rubyiniro inkumi yamusanze ku rubyiniro itangira kumubyinisha bikomeye ndetse ibidasanzwe kuri Mani Martin nawe wagerageje kubyinisha uyu mukobwa ari nako aririmba Live.
INKUMI YASANZE MANI MARTIN KU RUBYINIRO IRAMUBYINISHA BIKOMEYE
Ibi byarangiye ubwo umusore ushinzwe umutekano yakuraga iyi nkumi ku rubyiniro, icyakora kuko itari inyuzwe, yarongeye isubira ku rubyiniro Mani Martin wari wabonye uko byifashe ahita asubira inyuma ahunga uyu mukobwa undi nawe abonye ko bamuhunze ahitamo kuva ku rubyiniro amahoro arahinda kuri Mani Martin.
MANI MARTIN YAKIJIJWE N'AMAGURU AHUNGA IYI NKUMI
Nyuma yo kuva i Musanze mu bitaramo byo kumurika album ye nshya Mani Martin agomba kwerekeza mu karere ka Rusizi aho azakorera igitaramo kuri uyu wa Gatandatu tariki 21 Ukwakira 2017, ibitaramo bizashyirwaho akadomo n’ikizabera i Kigali tariki 4 Ugushyingo 2017.
Mani Martin ni we wazanye uyu mukobwa ku rubyiniro nyuma yo kubona uko yabyinagaMani Martin yabyinishijwe bikomeye n'iyi nkumiSi kenshi wabona Mani Martin abyinishwa n'inkumi gutya
AMAFOTO: NSENGIYUMVA Emmy- Inyarwanda Ltd


text:
KANDA HANO UREBE VIDEO
Satani ajya arwanya ibyiza biva ku Mana kugira ngo umuntu atabishyikira, n’impamvu Satani yazanye ibyaha mu isi ni ukugira ngo tutazabona ibyiza Imana yaduteguriye.
Imana yaduteguriye ibyiza byinshi kuva mu iremwa ry’isi, ariko Satani iyo atekereje ibyiza bihebuje yasize mu ijuru ubwo yacirwagaho iteka, yakwibuka ko nyuma yo gucirwaho iteka atazongera kubibona ukundi noneho agashaka ko n’abantu b’Imana batazabibonaho. Kuturwanya kwose rero ni uko azi agaciro n’ubwiza bw’ibyo yasize mu ijuru, n’uburyo bizahabwa umuntu nagerayo, ibi bigatuma ashakashaka uburyo bwose yayobya umuntu akamubarisha nabi kugira ngo atazabibona.
No mu masezerano niko biri, Satani agerageza kurwana kugira ngo umuntu atazasingira bya byiza yasezeranijwe n’Imana. Hari uburyo bwinshi Satani akoresha arwanya isezerano ry’Imana ku muntu warihawe:
- Uburyo bwa mbere Satani akoresha, ajya ashaka uko yagusha umuntu agasubira inyuma mu byaha.
Satani ntagoheka ashakashaka uburyo bwose akugusha ngo usubire inyuma ugwe mu byaha ugomere Imana kugira ngo amasezerano Imana yaguhaye utazayabona.
Kuko n’ubwo Imana idusezeranya ibintu ntitubibone mu gaciro kanini kabyo nkuko biri, Satani we ako gaciro kadasanzwe k’ibyo Imana iri ku gusezeranya arakabona niyo mpamvu abirwanya yivuye inyuma nawe akakurwanya cyane.
Niyo mpamvu mujya mubona kenshi iyo umuntu atabaye maso akarangara gato, nubwo yaba akomeye mu by’Imana ate, nubwo yaba asengera abarwayi bagahita bakira, nubwo yaba azi kwigisha abantu bagafashwa, nubwo yaba yari umuririmbyi ukomeye ate ukundwa n’abantu benshi aririmba bagafashwa.
Niho ujya kubona ukabona umuntu nk’uwo wari ukomeye yaraguye ava mu byizerwa asubira inyuma, asubira mu byaha ku buryo utapfa kumenya niba ari wa wundi mwari muzi, cyangwa se ugasanga ameze nk’ukibihagazemo ariko arabivangavanga.
Ni ukubera iki? Ni ukubera ko bimwe mu bintu Satani ajya akora ni ukugusha abantu b’Imana cyane cyane babandi bagaragara nk’abakomeye mu by’Imana bafite amasezerano bafite icyo bavuganye n’Imana yabo, abo bo ntashobora kugoheka bakiyarimo.
Niyo mpamvu duhora turwana n’ibyaha bitwizingiraho buri munsi, niyo mpamvu duhora turwana n’iyo myuka mibi ishaka ko tugwa ngo dusubire inyuma, ariko iyo tubaye maso turanesha kubwa Kristo Yesu. Imana ishimwe.
Abantu benshi bajya babyibazaho bakanabitindaho cyane
Igihe cyose uzumva uri umukozi w’Imana, uhagaze mu masezerano y’Imana. Uzamenye ko Satani akwanga rwose kandi icyo aba agambiriye ni ukukugusha no kugukoza isoni.
Abantu bajya batangara babonye umuntu wari ukomeye mu by’Imana aguye, ariko burya nta nubwo biba bitangaje cyane kuko burya haba hari imbaraga zindi zihora zimurwanya buri munsi ahubwo we aba akwiriye kuba maso igihe cyose kurusha abandi bose.
Ntabwo Satani akangwa n’uburyo ukomeye mu itorero ryawe: umuvugabutumwa, umuririmbyi, umunyamasengesho, umunyempano n’abandi, ahubwo iyo uri ahongaho nibwo akurwanya kurushaho.
Samusoni yari umunaziri Imana yari ifiteho umugambi muremure, isezerano rye ryavuzwe ataravuka, ariko mwibuke uburyo Satani yamuteze kenshi kugeza ubwo Delila agushije uyu Samusoni mu mutego wari ukomereye cyane kuba yawivanamo. Abacamanza 16: 4-22
N’uyu musi wa none hari abantu b’Imana bafite amasezerano menshi bahawe n’Imana ariko bagahora bibaza impamvu y’urusobe rw’ibigeragezo n’ibibazo bihora bibisukaho buri gihe.
Ariko nta yindi mpamvu ituma Satani adacika intege zo kukurwanya atyo, nuko yamenye ko ubitse amasezerano Imana yaguhaye, nuko yamenye ko ubitse impano z’Imana muri wowe. Ibyo mwahawe n’Imana nibyo bituma imbaraga za Satani zirushaho kubarwanya, ariko nimuhumure uwo twizeye ni umunyamaboko kandi ahora ari maso iteka kubwacu.
Wumva umuntu none akubwira ibintu Imana yamusezeranije ukumva ni byiza rwose ariko nyuma y’igihe runaka ugasanga yabivuyemo yaraguye yasubiye mu byaha. Nta yindi mpamvu ni ko atabaye maso ngo amenye ko, uko wongererwa amasezerano meza y’Imana ni nako Satani arushaho kukurakarira akakurwanya yivuye inyuma. Kuko iyo duhawe amasezerano y’Imana si ay’umudendezo ahubwo dusabwa no kuyahagararamo neza turi maso.
Inshuro ni nyinshi inama ziterana ikuzimu kugira ngo wowe wahawe isezerano ridasohora. Ariko nubwo ikuzimu baterana kubw’ubwo bugizi bwa nabi ku muntu w’Imana, no mu ijuru ntibagoheka baterana kenshi kugira ngo batange ubutabazi n’uburinzi bukomeye ku muntu wahawe isezerano n’Imana.
Ubutaha tuzarebera hamwe ubundi buryo bwa kabiri Satani akoresha arwanya umuntu ufite amasezerano y’IMANA.
Kanda hano udukurikire kurubuga rwacu rwa youtube, urasangaho ibiganiro n’amashusho y’indirimbo bishya twaguhitiyemo, ntiwibagirwe gukana ahanditse”Subscribe” Kanda hano ujye udukurikira kuri facebook yacu, ntiwibagirwe gukora Like


text:
Ese umunsi mwahuye uzamubwira iki? Ese umunsi yamenye ko ari wowe wamwibarutse nuko kubw’umutima w’uhemu n’ubwikunde ukamwihakana ndetse bikagera naho umuta uzamusubiza iki? Ese ayo marira ye ajya atuma usinzira? Ese ujya wibuka ko ari amaraso yawe uri kwica urubozo bene kariya kageni?
Ese ko utatecyereje kwiruka igihe wajyaga kuryama na nyina kucyi uri kwiruka mugihe ubonye urubuto rwavuye muri uwo muhuro? Naho se niba uwo mwamubyaranye mutarashoboye kumvikana uwo mwana we arazira iki? Harya yigeze abahagarara imbere abasaba kumubyara? Umunsi mwahuye uzamubwira iki?
Ese kombona wirirwa wishongora muri two tubari werekana ko ibihenze aribyo ubasha gusa harya abo musangira baziko ko uri ububyeyi gito utagira umutima wa kimuntu udatinya no kwihakana amaraso ye? Ese ayo wirirwa usengereramo abahisi n’ abagenzi ngo bakunde bagusingize ujya wibuka ko uwo wabyaye bwaki iri mukugera amajanja? Ese mugihe uri kugura iyo myambaro ihenze ngo kunde ugaragare neza muri rubanda ujya wibuka ko uwo wabyaye amaraso yawe yambaye ubusa? Ese iyo ubona uhinduranya izo modoka ngo babakobwa bazamenyeko wihagazeho ujya uwibuka ko wamwana wawe amaraso yawe bwite atagira aho acyinga umusaya, ko imvura yo muri Mata imuhitiraho n’izuba ryo muri Nyakanga rikamurengeraho? Ese umunsi mwahuye uzamubwira iki?
Ese uwo mukobwa wundi uri kureshya, umwe wirirwa ugabira imisozi n’ ibibaya, wigeze umubwirako hari amaraso yawe wihakanye? Harya ibyo umusezeranya sibyo wasezeranyaga uwambere? Nonese batandukaniye he?
Nako se wowe nyiramwiza ubona umusore nkuwo ukamera amababa ndivugira icyo kirura cyiyambitse uruhu rw’ intama, wowe uribwira ko amaherezo yawe ari ayahe? Harya uwo wambere umurusha iki? Noneho aho ubera mubi nuko nawe uza ushaka gutangira ihangana n’ uwo babyaranye, ushaka gukoresha buryo ki bwose bushoboka ngo ukunde umwiharire ! Reka tuvugeko ntampuhwe afitiye nyina w’uwo mwana, naho se icyo cyibondo cyirazira iki? Ese iyo wicaranye n’uwo musore ubizi neza ko afite umwana, ukumva adashaka no kumva izina rye cyangwa ukabona atamwitaho, ubwo wowe uba wizeye iki? hari ukundi kukwiyereka kurenze uko? Harya uwo uzabyara azaba arusha iki uwambere? Wasanga iyo mvura yagwiriye mugenzi wawe nawe itakunyagiye?
Reka nigarukire kuri wowe wataye ndetse ukanihakana uwo wabyaye, harya uwo mwana uri guhora uko yavutse kandi akavuka ari amaraso yawe uzi Uwamuhanze yaramugeneye kuzaba iki? Aho si wowe uzarinda upfa wicuza ngo iyo menya ? Rahira ko ayo marira uyu mwana arira none atari wowe uzayarira ushaje? Noneho rero bwo umwihakanye ubu yari agukeneye, ntituzakubone ujya gusaba uwo wimye mugihe uzaba umukeneye. Gusa nanone icyo nkikwibariza; umunsi mwahuye uzamubwira iki? mbese ayo marira ye ajya atuma usinzira?
Love & Joy


text:
Ashimwe Theogene ukoresha izina ry'ubuhanzi rya "Mundo Boy", ni mwene Lumumba Eugene na Ndacyayisenga Grace, Ni bucura mu bana 2, Akaba yaravutse tariki 28 Gicurasi 1998 .
Yatangiye kuririmba Nkuwabigize Umwuga muri 2017 Aranginje Amashuri ye yisumbuye. Mundo Boy avuga ko Yatangiye Kwiyumvamo Umuziki ageze mu mwaka wa kabiri w'amashuri yisumbuye. Nibwo Yatangiye kuzajya yitabira ibitaramo bitandukanye byaberaga ku ishuri yigagaho. Atangiye ikiciro cya kabiri cy'ayisumbuye, ntiyacitse intege kuko yakomeje gususurutsa abanyeshuri aho yagiye kwiga.
Muri iyo myaka nibwo yatangiye kuzajya anitabira amarushanwa yo kuririmba yaberaga ku ishuri, yakoraga umuziki awufatanya no kwiga bigatuma abanyeshuri benshi bamwiyumvamo.
Amashuri abanza yayize kuri " Ecole St Andre " i Muhanga. Ayisumbuye ayiga muri "Ecole des science de Byimana" Ndetse na "college acej Karama", Ubu ari mu mwaka wa mbere muri kaminuza y' u Rwanda CBE aho yiga ibijyanye n'Ubucuruzi.
2,185 plays
1,885 plays
3,656 plays
2,582 plays


text:
Mushimiyimana yavukiye mu Karere ka Bugesera, Umurenge wa Rweru ariko ubu abarizwa mu Karere ka Kamonyi ari naho akorera akazi ko kwigisha.
Mu buhamya yatanze kuri Radio Ijwi ry’Ibyiringiro mu Kiganiro Duhumurizanye yavuze ko kuva muri 2009 ubwo yinjiraga mu buhanzi yahise atangira kubihirwa no gusenga ndetse bimubera nko kunywa umuti usharira.
Avuga ko ibyo kwinjira mu muziki yabitangiye yiga mu mwaka wa kane w’amashuri yisumbuye aho yigaga muti TTC Bicumbi.
Yatangiye yitabira ibitaramo byaberaga mu kigo byabaga mu mpera z’icyumweru bizwi, kugaragarizwa ko yishimiwe bituma arushaho kubikunda cyane.
Muri 2012 ubwo yatangiraga kaminuza mu ishuri nderabarezi ryahoze ryitwa KIE, ngo yarushijeho kumenyekana.
Ati “ Aho niho natangiye kuba icyamamare menya aho amaradiyo abarizwa , studio zigezweho maze noneho mbijyamo neza. Iwacu, barabyangaga cyane baranyamaganye ubwo batangiraga kunyumva kuri radiyo na televiziyo ariko ndakomeza.”
“Ubwo nyine ngeze muri kaminuza natangiye kubona uko abandi bahanzi babaho, niba witegereje neza izuru ryanjye rirapfumuye, buri gutwi gupfumuye inshuro eshatu, ‘tatouage’ ubwo mba nkubiseho, reka sinakubwira.”
Mushimiyimana yakoze indirimbo icyenda z’amajwi ndetse n’izindi ibyiri z’amashusho mu myaka umunani yamaze mu buhanzi harimo iyitwa ‘ Agasaro Kanjye’ ari na yo yatangiriyeho.
Gukora umuziki yabifatanyije no gucuruza imyenda no kwiga muri kaminuza ndetse ariko bimuhombera abireba.
Acyeka ko ariho yatangiye kujya agirira agahinda gakabije kuko ubucuruzi butagendaga, amasomo akayatsindwa ndetse n’abatunganya umuziki bakamutenguha.
Arizwa n’igihe yamaze aririmbira mu kabari
Muri Werurwe uyu mwaka , nyuma y’imyaka umunani adaheruka mu rusengero ngo uyu mukobwa yakomeje kugira agahinda gakabije bigeze aho afata icyemezo cyo gusenga kugeza ubwo yafashe icyemezo cyo kubatizwa, atangira inzira nshya yo kuririmbira Imana.
Ati “Nk’iyo mpagaze imbere y’imbaga y’abantu mu rusengero ndimo kuririmba nkongera nkagereranya n’igihe nabaga mpagaze mu tubari ndimo kuririmbira abanywi ,ngira ikiniga gikomeye cyane.Ndavuga ngo Mana umbabarire igihe nataye kuko ijwi wampaye mba nararikoresheje mvuga ubutumwa aho kuririmbira abasinzi.”
Yemeza ko mu muziki mushya yatangiye gukora, adategereje ko agira abafana cyangwa ngo abe ikirangirire kuko ashaka kumenyesha abantu inzira y’Imana.
Aragira inama ababyeyi n’urubyiruko
“Ndagira ngo mbwire urubyiruko ndetse n’ababyeyi kuba maso kuko imyaka y’ubwangavu n’ubugimbi bibateza gutuma bashaka kwamamara cyane no mu bitari byiza. Ababyeyi bafite abana baba bakwiriye kubitaho muri iriya myaka y’ubugimbi n’ubwangavu kuko niho nanjye nahereye.”
Kuri ubu Mushimiyimana Yvonne ni umwanditsi w’indirimbo zihimbaza Imana akaba ari nawo muziki asigaye akora, arimo gutegura album ye ya mbere akaba amaze gukoraho indirimbo eshatu harimo iyitwa ’ Nditanze’ ivuga uburyo yahindutse.


text:
Mu mudugudu wa Gako akagari ka Mubuga umurenge wa Kisaro mu karere ka Rulindo umuturage witwa Nikonagize Moses akurikiranyweho gukubita inkoni uwari umukuru w’umudugudu wa Gako Harerimana Jean de Dieu agahita amwica ubwo uwo muyobozi yari amusanze ku irondo.
Umuyobozi w’akarere ka Rulindo Kayiranga Emmanuel mu kiganiro yagiranye na TV na Radio One yemeje aya makuru avuga ko mu ijoro ryo kuwa Gatandatu rishyira ku cyumweru tariki ya 27 Gicurasi 2018 uwo muturage yakubise inkoni mu mutwe umukuru w’umudugudu ahita apfa ako kanya.
Ni ibintu byatumye bamwe mu bakuru b’imidugudu mu murenge wa Kisaro bagira impungenge mu mikorere maze basaba ubuyobozi bubakuriye gushyiraho ingamba zikomeye mu guhana bamwe mu baturage bagifite imyumvire yo kwigomeka ku buyobozi.
Aba bakuru b’imidugudu kandi bavuga ko bahangayikishijwe na bamwe mu baturage babigomekaho banafungwa nyuma y’iminsi mike bagahita barekurwa.
Benshi mu batuye mu murenge wa Kisaro bemeza ko uwo muturage uvugwaho kuvutsa ubuzima umukuru w’umudugudu yari asanzwe afite imyitwarire mibi.
Kugeza ubu Nikonagize Moses afungiye kuri stasiyo ya polisi ya Byumba mu karere ka Gicumbi mu gihe ubuyobozi bw’akarere ka Rulindo butangaza ko bugiye gukomeza gufata mu mugongo umuryango wa Nyakwigendera Harerima Jean de Dieu.


text:
Abaturage b’Akarere ka Nyaruguru barasabwa kwitegura kwakira no kubyaza umusaruro ibikorwaremezo bemerewe n’umukuru w’igihugu
Ibi abaturage babisabwe n’Umuyobozi w’Akarere ka Nyaruguru Habitegeko François kuwa 09 Mutarama 2018 ubwo yasuraga abatuarge bo mu Kagari ka Nkakwa mu murenge wa Nyagisozi muri gahunda yo gukora ubukangurambaga kuri gahunda za Leta no gukemura bimwe mu bibazo bahura nabyo.
Habitegeko yagize ati” Nyakubahwa Perezida wa Repubulika yabemereye ibyo mudashobora kwibonera mwebwe ubwanyu, ariko ibyo mushobora gukora ni mu bikorere . Ndabona imiyoboro migari y’amazi n’amashanyarazi imaze kubageraho hirya no hiro mu Karere ndetse na hano mu Kagari ka Nkakwa murayifite, n’ahanyu rero gufata amashanyarazi n’amazi mu ngo zanyu,”
Uyu muyobozozi yakomeje ashishikariza abaturage gukomeza gutanga ubwisungane mu kwivuza mu rwego rwo kubungabunga amagara y’imiryango yabo Mu karere ka Nyaruguru hagiye kubakwa ibitaro by’intangarugero mu murenge wa Munini bizaba bifite abaganga b’inzobere ndetse n’ibikoresho kabuhariwe,
Habitegeko yagize ati” Murasabwa gukomeza gutanga ubwisungane mu kwivuza mutiganda. Gusa uwapfuye arambabaje , ntimuzongera gupfa gupfa , mwaba mujya he? Binyuze muzihe nzira se?Uzajya upfa ushaje, nusaza wumva iby’isi ubihaze ubwire Imana uti hamagara umugaragu wawe. Kugira ngo ibi tubigereho bisaba ko tuba dufite ubwisungane mu kwivuza twese,”
Uyu muyobozi yakomeje ashishikariza abaturage kwirinda ibiyobyabwenge kubera ko byangiza ubuzima ndetse bikaba na nyirabayazana w’ibyaha bimwe na bimwe bibangamira umuryango ,.
Mu rwego rwo kubyaza umusaruro umuhanda wa kaburimbi ugiye kubakwa muri aka karere, Umuyobozi w’Akarere asaba abaturage kwitegura uyu umuhanda Umukuru w’Igihugu yabemereye kugira ngo uborohereza ingendo ndetse banahahirane n’utundi turere.
Abaturage bijejwe ko ubwo uyu muhanda uzaba umaze kubaka mu minsi ya vuba, ibiciro by’ingendo bizagabanuka kandi ba kajya bagenda mu modoka zigezweho.
Yagize ati” Ibikorwa byo kuibaka umuhanda wa Kaburimbi mwemerewe n’umukuru w’Igihugu biratangira vuba,ubu hatangiye ibikorwa byo kubara imitungo y’abazimurwa n’ibikorwa byo kuwubaka ndetse na site izifashishwa na rwiyemezamirimo uzubaka umuhanda irimo gutegurwa hanyuma umuhanda ukaza hano iwanyu,”
Yakomeje agira ati” Ubwo uyu muhanda uzaba wuzuye, kompanyi nyinshi zitwara abagenzi zizerekeza hano iwanyu ibyo rero bitatumua muhendukirwa n’ingendo mwakoraga. Uzajya wirirwa mu kazi n’ubona saa cyenda zigeze uhagarare ku muhanda imodoka igutware ujye gukora akandi kazi I Butare mu modoka zigezweho,”
Ibikorwa byo kugeza amashanyarazi n’amazi ku baturage b’Akarere bigeze ahashimishioje kubera ko imiyoboro mini imaze kugera hose kandi n’ibikorwa byo kubaka Umuhanda wa Kaburimbi (Huye-Kibeho-Munini, Ngoma bikaba biratangira mu mu minsi ya vuba.
Ndungutse Jean Fidele